Messinin ikinci övladı oldu » Respublik.info\nRespublik.info » Şou Biznes » Messinin ikinci övladı oldu\nMessinin ikinci övladı oldu\n"Barselona"nın futbolçusu Lionel Messinin daha bir övladı dünyaya gəlib.\nAxşam.az-ın qol.az-a istinadən məlumatına görə, bu gün səhər argentinalı hücumçunun ikinci oğlu olub.\nBu səbəbdən baş məşqçi Luis Enrike onu bügünkü məşqdən azad edib.\nKörpəyə Benjamin adı verilib. Messinin Tyaqo adlı üç yaşlı oğlu da var.\nAyrıldıqdan sonra təsəllini keçmiş xanımında tapdı\nBinanın damında ürək çatışmazlığından


“Fazil Mustafa sünni-şiə davası salır” — Sərdar Cəlaloğlu\n10.01.2017 | 13:52\nOxunma sayı: 10668\nAzərbaycan Demokrat Partiyasının sədri Sərdar Cəlaloğlu millət vəkili Fazil Mustafanın sosail şəbəkədə onu neoirançı adlandırması ilə əlaqədar səsləndirdiyi fikirlərlə bağlı “Qafqazinfo”nun suallarını cavablandırıb:\n- Fazil Mustafa sizi neoirançılığın ən fəal təbliğatçısı elan edib. Bununla razısınızmı?\n- Əgər Azərbaycan tarixinə sahib çıxmaq, onu yaşatmaq neoirançılıqdırsa, mən bu cür irançılıqla fəxr edirəm. İnsanlara ad qoymaq hələ nəsə ifadə etmir. Mən ona Azərbaycan tarixi, Şah İsmayılla bağlı heç bir əsası olmayan, elmilikdən, millilikdən çox-çox uzaq olan məzhəbçi baxışı ilə bağlı 120 səhifədən ibarət elmi cavab yazmışam. Buyursun, o da mənə elmi şəkildə cavab yazsın. O cavabdan bilsinlər ki, mən irançıyam, ya turançıyam. Fazil Mustafa çox qəribə metod seçib. Ağzını açıb onun fikrinə cavab verən adama dərhal bir yarlıq yapışdırır. Əslində isə o nə irançı, nə türkçü, nə də azərbaycanlıdır. O sadəcə sünni məzhəbinə məxsus olan bir şəxsdir. Sünni nöqteyi-nəzərdən Azərbaycan tarixinə baxır. Fazil Mustafa bu bölgədə bir türk dövlətinin yaranması ilə razılaşa bilmir. Tarixi də dərindən bilmir. Səfəvilər də, ondan sonra yaranan Əfşarlar və Qacarlar imperiyasının da irançılıqla əlaqəsi yoxdu. Bunu Azərbaycan türklərinin əlindən almaq ən böyük xəyanətdir.\n- Siz də Fazil Mustafanı məzhəbçilikdə ittiham edirsiz...\nFazil Mustafa sünni də deyil, nurçu təriqətindəndir. Türkiyədə qalanda nurçuluğu qəbul edib. Nurçuluq nöqteyi-nəzərindən Azərbaycan tarixinə baxır. Desin ki, Şah İsmayıl sünni deyil, mən bununla razıyam. Guya ki, azərbaycanlı həm sünni, həm də şiə ola bilməz? O deyir ki, şiə olduğuna görə farsdır. İnsanın əqidəsinə görə milləti dəyişilə bilər? Əqidə insanın qanına təsirə edə bilməz ki... Alban tarixinə də xristian olduğu üçün deyək ki, o türklükdən uzaqdır? Bir millət 50 cür əqidədə ola bilər. Bu həmin millətin tarixini inkar etməyə əsas vermir ki? O elə təsəvvür yaradır ki, guya tarix dindən başlayır. Onun məntiqi ilə 1918- ci ildə yaranmış ADR-in başında duranların hamısı irançıdır, çünki onlar da şiə olublar. Bu nə sözdür? Xətai şiə olubsa, Səfəvi imperiyası Azərbaycan türkünün deyilmi? Məmməd Əmin Rəsulzadə də şiə olub. Onda nə əcəb onu Azərbaycan türkü kimi qəbul edir? O cümlədən dövləti də.\n- Mən İran din xadimlərinin yanlış fikirləri ilə bağlı ondan yüz dəfə çox qəzetlərdə çıxış etmişəm. İlk dəfə mən demişəm ki, şiəlik xristian dininin katolik təriqətinin dəyərlərini mənimsəmiş İslam təriqətidir. Sünnilik isə yəhudiliyi mənimsəyib. Fazil mənim qədər şiəliyi bu cür təhlil edə bilməz. Ancaq o şiəliyə deyil, Azərbaycan xalqına hücum edir. Buradan gedib İranda təhsil alanları da tanımıram, əlaqəm də yoxdur. Mən Qurani-Kərimə elmi fəlsəfi izah yazıram. Ona görə dini məsələləri dərindən öyrənirəm. Bunu da hansısa təriqət kitablarından deyil, elmi mənbələrdən istifadə edərək yazıram. Hətta bir dəfə Məhərrəmliklə bağlı bir məsələni demişdim. Göy məscidin imamı fikrimlə bağlı yarımsaatlıq xütbə oxudu. Qurani-Kərim deyir ki, parçalanmayın, parçalanandan sonra da bir-birinizlə mübahisə etməyin, ixtilaf yaratmayın. Fazil Mustafa da Quranın bu müddəalarına zidd olaraq sünni-şiə davası salır. Bu müasir dövlətçiliyimiz üçün də çox böyük təhlükədir. İraqda, Suriyada bu saat sünni-şiə müharibəsi gedir. Fazil Mustafa da ölkədə qarşıdurma hazırlayır, dini zəmində baş verə biləcək ixtilafların zəminini hazırlayır. İnternetə girin baxın, Fazili nə qədər söyürlər, təhqir edirlər. Fazil kimi olanlar da bu tərəfi təhqir edir. Bu onu göstərir ki, Fazil virtual aləmdə öz məqsədinə çatıb. Artıq ixtilaf başlayıb. Bunun virtualdan reala çıxması isə an məsələdir. Özü hüquqşünasıdır, millət vəkilidir. Ancaq beynəlxalq hüquq normalarına zidd olaraq mövqe tutur və təriqətçiliyi Azərbaycanda qızışdırır. O irançıya elmi cavab vermək əvəzinə təhqirə keçir. Bir insanın əqidəsini təhqir etmək Konstistusiyada vicdan azadlığına ziddir. Onun mövqeyi ona gətirib çıxarıb ki, ayağımız altında olan Azərbaycan torpağını da verək ermənilərə deyək ki, gəlin oturun burda.\n- Bəziləri millət vəkili Fazil Mustafanın dini mövzularda fəaliyyətinin aktivləşməsini birmənalı qarşılamır...\n- Başqa problem yoxdur. Məni Azərbaycan televiziyalarına buraxmırlar. İndi sizin vasitəsinizlə mən onu TV efirinə dəvət edirəm. Deputat kimi öz səlahiyyətindən istifadə etsin. Çıxaq hamının gözü qabağında bu məsələni diskussiya edək. Mən buna tam hazıram. Aramızda olan bu məsələni elmi şəkildə diskussiya edək. Öz tərəfindən nə qədər istəyir alim gətirsin, mən özüm tək onlara cavab verəcəm. Fazil Mustafanı debata çağırıram, gəlsin nöqtə qoyaq bu məsələyə.


Litparad: Mehriban Əliyeva ilə görüşdən sonra Proxanov: Ermənilər fikirləşirsə ki, Laçına hücum planı gətirmişəm...\nMehriban Əliyeva ilə görüşdən sonra Proxanov: Ermənilər fikirləşirsə ki, Laçına hücum planı gətirmişəm...\nBu gün səhər məşhur rusiyalı yazıçı Aleksandr Proxanovun Azərbaycanın Birinci vitse-prezidenti Mehriban Əliyeva ilə görüşü keçirilib. Xatırladaq ki, artıq bir neçə gündür müasir Rusiyanın ideoloqlarından biri, məşhur yazıçı və siyasətçi Aleksandr Proxanov Azərbaycanda səfərdədir. Bu günlərdə nüfuzlu rusiyalı qonaq Qarabağ icmasının liderləri, ziyalıların nümayəndələri ilə görüşüb, İvanovka kəndinə səfər edib, rəsmi şəxslərlə və Azərbaycan prezidenti İlham Əliyevlə görüşüb. Bakıda səfəri çərçivəsində A.Proxanov bir sıra sensasion bəyanatlar verib. Görüşdən dərhal sonra A.Proxanov virtualaz.org-la Mehriban Əliyeva ilə görüşü barədə təəssüratlarını bölüşüb.\n-Bu gün sizin Azərbaycanın Birinci vitse-prezidenti Mehriban Əliyeva ilə görüşünüz barədə məlumat verildi. Bu görüş barədə təəssüratlarınızı və keçirilən danışıqların bəzi təfərrüatlarını öyrənmək istərdik.\n-Mən bu qadına valeh oldum- onun məlahəti, gözəlliyi, düşünülmüş fikirləri, bü günümüzün mürəkkəb təzahürləri barədə dərin düşüncəsinə heyranam. Söhbətimizin əvvəlində o, mənim bəşəriyyətin hazırda yaşadığı dəyişikliklərə münasibətdə mövqeyimlə maraqlandı. Yeni bəşər hansı hissləri doğurur və hansı taleyin müjdəçisidir? Bu, nə dərəcədə təhlükəli və hansı dərəcədə gözəldir? Söhbətimizin ilk 15 dəqiqəsini biz onunla bəşəriyyətə gələn və köhnə ideyaları silib aparan yeni ideyalar- düşmənçilik, nifrət, rəqabət və dominantlıq barədə fikir mübadiləsində keçirdik. Mən eyni zamanda ondan soruşdum ki, hazırda nə ilə məşğuldur və nələrlə maraqlanır? Cavab verdi ki, yeni vəzifəsinin onun üzərinə qoyduğu xeyli sayda qayğılara baxmayaraq mütaliə edir. Belə ki, bu yaxınlarda Lev Nikolayeviç Tolstoy və onun həyat tarixçəsi barədə kitabı oxuyub. Onu məşğul edir ki, nəyə görə bu cür nəhəng insan bütün işlərini ataraq evindən, ailəsindən didərgin düşüb, nə axtarırmış? Biz onunla çox maraqla və dərin şəkildə bu dünyada birlik, bütün varlıqların birliyini axtaran Tolstoy barədə müzakirə apardıq. O Tolstoy və insanda inkişaf etmiş bu həyat ideyası barədə çox maraqla danışırdı. Sonra biz onunla yeni Azərbaycan dövlətinin təşəkkülü barədə danışdıq. Bu məsələdə olduqca vacibdir ki, insanlarda yeni iradə, yeni ideya, yeni daxili mədəniyyət yaransın. Belə ki, Azərbaycan dövlətinin inkişafı yeni millətin, yeni, mütləq mənada müstəqil və süveren, lakin dünyaya açıq Azərbaycan dünyagörüşünün inkişafı ilə paralel şəkildə getsin. Ki o bu gün bəşəriyyətin həyatında baş verən bütün xeyir əməllərə açıq olsun. Mən ona Bakıda İzbor klubumuzun filialının açılması barədə arzumu çatdırdım ki, bu yolla Azərbaycan və Rusiya ziyalılarının özünəməxsus birliyini yaradaq. Və belə birgə mənəvi yaradıcılıqda Rusiya və Azərbaycan düşüncəsi arasında daimi əlaqələr yaradaq.\n-Dünən siz Azərbaycan prezidenti İlham Əliyevlə, bu gün isə birinci xanım, Azərbaycanın Birinci vitse-prezidenti Mehriban Əliyeva ilə görüşmüsünüz. Siz Birinci vitse-prezidentlə dövlət başçısının tövsiyəsi əsasında görüşdünüz? Bu görüşlər hər hansı şəkildə bağlıdır?\n-Düzünü deyim, məndə belə bir təəssürat yaranıb ki, bu bir görüş idi və iki hissəyə bölünmüşdü. Bir görüşün bu iki hissəsini bir sutkalıq zaman fasiləsi ayırdı. Prezident İlham Əliyevlə görüş zamanı hiss etdiyim o səmimiyyət bu gün xanım Əliyevanın iqamətgahında təkrarlandı. Bu, bir insanla görüşə bənzəyirdi. Lakin biri hansısa məqamda prezident, digəri isə vitse-prezident rolunu yerinə yetirirdi. Bu insanlarla ünsiyyət məndə isti təəssürat yaratdı. Söhbətlərimiz çox mürəkkəb və təhlükəli mövzuları əhatə etsə də, onlar mənə ailə çevrəsində söhbəti xatırlatdı. Bu, protokol söhbəti deyildi, müşavirə deyildi, düşüncələrin gizlədilməsi ilə bağlı bir şey deyildi. Bu açıq həyəcanlar, ən kəskin və həmsöhbət üçün xoşagəlməz təzahürlər barədə fikirlər idi. Bugünkü dünya çox sirli və mübhəmdir. Və bu sirri açmaq üçün çox ehtiyatlı olmalısan ki, səhv etməyəsən və dünyaya zərər verməyəsən. Bu görüşlərdən təəssüratlarım bu cürdür.\n-Söylədiniz ki, Birinci vitse-prezidentlə görüşdə sülh və hərb məsələlərini müzakirə etmisiniz. Bəs həmin görüşdə konkret olaraq Qarabağ münaqişəsi və erməni və azərbaycanlı xalqları arasında müharibənin tənzimlənməsi məsələləri müzakirə edildimi?\n-Əlbəttə, bu məsələ həm prezidentlə, həm də vitse-prezidentlə müzakirə edildi. Məni sevindirən və heyrətləndirən odur ki, həm prezidentin, həm də vitse-prezidentin düşüncələrində nifrət duymadım. Xanım Əliyeva dedi ki, heç vaxt yol verməz ki, Azərbaycan xalqında ermənilərin timsalında düşmən obrazı formalaşsın. Vaxt var idi ki, bu xalqlar birlikdə yaşayırdı, bir masa arxasında əyləşərək şərab içirdi. Həmin zaman geri dönməlidir. Mehriban Əliyeva anlayır ki, qan tökmək yolverilməzdir. Çox küskünlüklər toplanıb. Lakin bununla birlikdə, o hesab edir ki, bu, yüksək humanitar prinsiplər əsasında həll ediləndir. O prinsiplər ki, bütün insanlar və xalqlar özündə insaniyyəti artırmalıdır. Və xalqlarda insaniyyət nə qədər çox olarsa, onlar bir-birinə o qədər yaxın olacaqlar. Görüş vaxtı cənab prezident müharibə vəziyyətində olan dövlətin başçısına xas tərzdə geosiyasi, hərbi strategiya və rəqabət kateqoriyaları üzrə düşünürdüsə, onun xanımı humanizmdən danışırdı, müəyyən qədər Lev Tolstoy kimi.\n-Aleksandr Andreyeviç, Azərbaycana səfəriniz çərçivəsində özünüz üçün doğma olan İsmayıllı rayonunun İvanovka kəndini ziyarət etdiniz. Orada rus əhali kompakt şəkildə yaşayır. Rusiyada son dövrlərdə postsovet ölkələrində rus və rusdilli əhalinin problemləri barədə çox danışılır. Azərbaycanda bununla bağlı vəziyyət nə yerdədir və səfər zamanı özünüz üçün hansı nəticələri çıxardınız?\n-Bilirsiniz, mən hələ də Ukraynada cərəyan edən bugünkü hadisələrin təəssüratı altındayam. Mən dəhşətə gəlirəm və üzgünəm ki, ukraynalılar özlərinin yeni dövlətini rusofobiya üzərində qururlar. Lakin bu yaxşı heç nə gətirmir və yeni fəlakərlər törədir. Azərbaycan isə yeni dövlətini rus və sovet varlığını dağıtmadan, harmoniya tapmağa çalışaraq qurur. O, Azərbaycanla Sovet İttifaqı arasında, yaxud ümumi tariximizin 70 ilindən əvvəlki azərbaycanlılarla ruslar arasında bütün parlaq, vacib və mədəni olanı saxlamağa can atır. Və bu nəticələrini verir. Mərhum Heydər Əliyevin, eyni zamanda hazırkı prezident İlham Əliyevin və onun xanımı Mehriban Əliyevanın yanaşması belə olub və belədir. Öz dövlətini nifrət, antaqonizm, zor üzərində qurmaq olmaz. Bildiyiniz kimi, mən molokanam və doğma İvanovka kəndim rusca gözəl danışır. Mən molokanlardan müasir və düzgün rus dilini öyrənmək istəyirəm. Azərbaycanda rus məktəblərinin necə işlədiyini və rus dilinin necə qorunduğunu görürəm.\n-Siz indiyə qədər Azərbaycanla Rusiya arasında münasibətlər, onların perspektivləri və inkişafı barədə danışdınız. Yaxın illərdə iki ölkənin münasibətlərinin gələcəyini necə görürsünüz?\n-Rusiya özünün yeni dövlətini qurur və mən bacardığım qədər bunda iştirak edirəm. Azərbaycan da özünün yeni dövlətini qurur. Vacibdir ki, rus və Azərbaycan dövlət quruculuğu paralel getsin. Onlar diqqətlə bir-birini izləsinlər və bir-birini nəzərdən itirməsinlər. Vacibdir ki, qonşunun dövlət quruculuğundakı hər bir addım dərs kimi qavranılsın. Mənim İzbor klubunun Bakıda şöbəsinin yaradılması ideyam vardı və bu ideyanı prezident də, vitse-prezident də dəstəklədi. Bu isə özü-özlüyündə rusiyalı və azərbaycanlı dövlətçilərin görüşüdür və onlar dövlətlərimizin təşəkkülü maraqlarından çıxış edərək münasibətlər qursunlar. Və bu, nəsə abstrakt bir şey olmasın, təcrübə mübadiləsi aparılsın, görüşlər və şübhələr paylaşılsın. Biz iki qardaş dövlət olmaq üçün hər şeyə malikik.\n-Aleksandr Andreyeviç, sizin Azərbaycana hazırkı səfəriniz çox sıx proqramı ilə seçilir. Bunu yalnız Azərbaycanın daxilində maraqla deyil, qonşu Ermənistanda da ehtiyatla izləyirlər. Sosial şəbəkələrin erməni seqmentində və bəzi KİV-də yazılar peyda olur ki, onların müəllifləri səfərinizin pərdəarxasını axtarıb tapmağa çalışırlar...\n-Ümumiyyətlə, şübhə və ehtiyat insanlara xas xüsusiyyətlərdir. Əgər ermənilər hesab edirsə ki, mən Azərbaycana bir neçə Rusiya diviziyası, S-600 kompleksləri, yaxud Laçına yeni hücum planı gətirmişəm, çox yanılırlar. Mənim arxamda nə Baş qərargah, nə də FTX var. Mən rusiyalı ziyalı, intellektual və yazıçıyam. Bura gəlmişəm ki, Bakıdakı dostlarımı qucaqlayım, təsdiq edim ki, Bakını, azərbaycanlı dostlarımı sevirəm. Mən bura Kalaşnikov avtomatı ilə yox, gül-çiçəklə gəlmişəm.\nMurad Səmədov virtualaz.org


Avropa Şurasının Bakıdakı səfiri Quba hadisələrini izləyir » BolgeXeber.Com -Bölgələrdən xəbəriniz olsun!\nBolgeXeber.Com » Siyasət » Avropa Şurasının Bakıdakı səfiri Quba hadisələrini izləyir\nAvropa Şurasının Bakıdakı səfiri Quba hadisələrini izləyir\nOxunub: 2 736 Martın 1-də Qubada icra başçısı Rauf Həbibova qarşı başlayan xalq üsyanı ilə bağlı rezonans getdikcə artmaqdadır.\nQuba əhalisinin sərt etirazlarından sonra icra başçısı vəzifəsindən uzaqlaşdırılsa və etirazlar yatırılsa da bu rayonda yenidən həbslərin həyata keçirilməsi diqqəti bir daha şimal bölgəsinə yönəldib. Ölkədə fəaliyyət göstərən siyasi partiyalar, ictimai təşkilatlar ayrı-ayrılıqda hakimiyyətin Qubadakı davranışlarını pisləyərək əhalinin etirazlarına haqq qazandırıblar. Bəs Azərbaycanda fəaliyyət göstərən beynəlxalq təşkilatların nümayəndəlikləri bu hadisəni necə qiymətləndirir və hansı addımları atırlar?\nBolgexeber.com bununla bağlı Avropa Şurasının Bakı Ofisinin rəhbəri Konstantin Yerokostopulosun mövqeyini öyrənib. Səfir əməkdaşımıza bildirib ki, Avropa Şurasının Bakı Ofisinin rəhbəri olaraq Qubada baş verən hadisələri izləyir və olaylardan xəbərdardır. Bununla belə K.Yerokostopulos məsələ ilə bağlı onun tərəfindən mövqe bildirilməsini doğru saymayıb: “Hadisələrdən xəbərdarıq. Amma hesab edirəm ki, bununla bağlı hər hansı şərh vermək bizim mandatımıza uyğun deyil”.


Həqir bir zərrəni əziz bir nəhayətsizliyə qaldıran vasitə\n22:47 27 Oktyabr 2019\nXeyirlə şər arasında savaş hər an, hər saniyə gedir. Və bu savaşın əsas arenası - məhz insan qəlbidir. Vandallıq törədənlərin, dini ədavəti qızışdıranların, insanların bir-birinə qənim kəsilməsini arzulayanların - hər qəbildən olan bu şər qüvvələrinin qarşısında bəşərin aydınları, zəkaları, intellektual qüvvələri mənəviyyatla, əxlaqla dirəniş göstərməlidirlər.\nUca Allahdan duamız budur ki, bu fitnələr öz müəllif və icraçılarına qayıtsın, Yer üzü müxtəlif qarşıdurmaların poliqonuna çevrilməsin, haqq-ədalət tezliklə qalib gəlsin!\nİnsanın maddiyyatı və mənəviyyatı\nBu gün dünyanın düşdüyü bütün bu ağrılı-acılı vəziyyətlərin kökünü təhlil etdikdə, birmənalı nəticəyə gəlinir. Məsələnin bünövrəsində məhz əxlaqi-mənəvi dəyərlərin aşınması durur. İnsan artıq kosmosu fəth edə bilir, qalaktikanın uzaqlıqlarına uçuş aparatları buraxa bilir, okeanın dərinliklərində tədqiqat apara bilir, genomun kodunu açmağa yaxınlaşa bilir, kompüter texnologiyalarında böyük nailiyyətlər əldə edə bilir, amma bunların hamısının yalnız o zaman mənası və əhəmiyyəti vardır ki, bunlar insanın yüksəlişinə səbəb olsun. Məhz insanın insanlıq adlı keyfiyyətinin inkişafından, vücudi tərəqqisindən söhbət getməlidir. Yəni, bütün bu elmi-texniki inkişafla yanaşı, "insan kimdir?" sualı xüsusi aktuallıq və əhəmiyyətlə qoyulur.\nBu mövzunun özülündə insana olan münasibət durur. Söhbət ondan gedir ki, insan maddi və mənəvi kompleksdən, madiyyatın və mənəviyyatın vəhdət və harmoniyada bulunmasından ibarətdir, yaxud yalnız maddi aləmi var insanın?\nƏgər insan yalnız maddidən ibarət olsaydı, vəziyyət tamamilə başqa cür olardı. Cisminin, maddəsinin, materiyasının inkişafına və artımına hər nə ki, xidmət edirdi, həmin istiqamətlərə diqqət yetirməsi kafi olardı. Amma insan tək material tərkibdən ibarət deyildir. Və bundan başqa, insanı insan edən əsla onun maddi cisminin necəliyi deyil. Nizamini, Tolstoyu, Tusini, Eynşteyni, Dostoyevskini dühalığa çatdıran qətiyyən onların maddi quruluşu deyildir. Yaxud, əxlaq ustadlarının, filosofların material cisimlərinin necəliyi onların ardıcıllarını maraqlandırmamışdır. İnsanı insan edən, insana "mən"lik verən şey tamamilə başqa müstəvidə yerləşir.\nSöhbət, əlbəttə ki, maddyyatın inkarından getmir. Maddi durum, insanın materiya olaraq vəziyyəti - insanın çox vacib və əlamətdar məsələsidir və buna az əhəmiyyət vermək olmaz. Bəhs ondan gedir ki, maddi yönəlmə insanın prioritetinə çevrilməsin.\nZahiriyyətin parıltısı insana nə vəd edir?\nİlahi dayaqlara əsaslanmayan yanaşma, təminatların "optimallığı"nı da ən acınacaqlı səviyyəyə gətirib çıxarardı. İnsan nə bilir ki, nə xeyirdir, nə zərər? Bunu empirik yolla, təcrübə vasitəsilə müəyyən etmək ağlasığmazdır. Deməli, bu "eksperimentlərin", şəxsi mülahizələrin yekunu olaraq, maddi durum üçün də son dərəcə acı nəticələr hasil olacaqdı. Amma maddi və mənəvi durumun ayrı-ayrılıqda mövcud olmadığını, bunların sıx, vücudi əlaqədə bulunduğunu nəzərə alsaq, anlayarıq ki, məsələ mənəvi deqradasiya, aşınma, bədbəxt duruma düşmə ilə sonuclanır. İnsan alçaqlığa, rəzilliyə, eybəcərləşməyə doğru gedir. Gözəlliyin, inkişafın həqiqətdə nə olduğunu dərk etməyən insan, mənfiliyə sürüklənməyə məhkumdur.\nƏlbəttə ki, bunlar - düşüncənin, təhlilin, durumun təftişinin mövcud olduğu halda görünə bilən bir şeydir. İblis lənətlik insanın gözündə maddiyyatı parlatmaqla, mənəvi kateqoriyaların unudulmasına nail olmağa çalışır və bir sıra hallarda buna müvəffəq də olur. Müəyyən zahiri görüntülərin hesabına insan öz həqiqi durumundan sapa bilir, yolundan aza bilir. Onun insanlığını təşkil edən keyfiyyətlər, xüsusiyyətlər isə unudulmuş, kənara atılmış olur. Təbii ki, bu amil, onun həqiqi insanlıqdan kənara düşməsinə səbəb olur.\nBunun bariz nümunəsini biz bir çox hallarda görürük. Görün dünya hara gedir? Mənəvi dəyərlər, fəzilətlər baxımından böyük tənəzzül müşahidə edilir. Ağlagəlməz çirkinliklər ayaq açır toplumlara, İlahi hədlər aşılır və insanlar bədbəxtliyə düçar olur. Sanki texniki tərəqqidə irəliyə atdığı bir addım, insanın mənəvi geriləməkdə onlarla, yüzlərlə addımıyla müşayiət olunur. Belə durumda inkişaf da, tərəqqi də təhlükə kəsb edir. Çünki, bir gün yetişə bilər ki, tam mənəvi boşluğa, zombiləşmiş qəlblərə malik insanlar məhvedici qüdrətə sahib olsunlar və onları heç nə saxlaya bilməsin. Necə ki, çağdaş dünyamızda bunların işartıları mütəmadi olaraq görünür. Qüdrət bəşərin düşməninin əlində olanda, bu, çox ağır nəticələrə gətirib çıxarır. Yalnız bir axırıncı əsr ərzində müharibələrdə yüz milyondan artıq insan tələf olmuşdur ki, bunların da böyük hissəsi hərbə heç bir aidiyyatı olmayan dinc adamlar idi.\nİnsan bütün yaranmışlardan əzizdir\nAllah Təala heç bir yaranmışa, heç bir məxluqa insana verilən qiyməti verməmişdir. Qurani-Kərimin "İsra" surəsinin 70-ci ayəsində buyrulur: "Biz Adəm övladını şərəfli və hörmətli etdik".\nİnsan - elə sırf insan olaraq apriori bu qiymətə malikdir. Onun zatında, mahiyyətində kəramət, şərafət istedadı qoyulub. İzzətə, kəramətə yetişmək - insan fitrətinin bir hissəsidir. Hər bir insanın mahiyyətində bu nəcib xüsusiyyətlər qoyulmuşdur. Qoyulmuş bu keyfiyyətlərlə insan sonradan nə edəcək - bu, onun öz seçimidir.\nAllah Təalanın xüsusi bir lütfü var insana. Digər varlıqlardan üstün, izzətli qərar vermişdir insanı Allah. Ariflər buyurublar ki, insan gerçəkdə özünü nə qədər tanısa, kəramət və izzətini tapar. Yəni, insan özünü nə qədər dərindən tanısa, nə qədər ağılla, müdrikliylə özünün gizli xüsusiyyətlərini doğru, dürüst bir durumda təftiş etsə, bir o qədər də tez surətdə insani keyfiyyətlərin daşıyıcısına çevrilər.\nİslamın nəzərində insan bütün məxluqdan ən əzizidir. İmam Museyi-Kazımdan (ə) nəql edilən hədisdə bildirilir: "Mömin qırmızı yaqutdan da əzizdir".\nGördüyümüz kimi, iman gətirən son dərəcə nadir və qiymətli bir zinətlə müqayisə edilir. Bu, maddi bir müqayisədir, bu halda möminin cismani dəyərinin yüksəkliyini göstərilir.\nİmam Cəfər Sadiqdən (ə) nəql edilən hədisdə isə möminin durumunun mənəvi tərkibi təqdim edilmişdir: "Möminin hörməti Kəbədən daha çoxdur".\nAydın olur ki, insanın öncədən dəyəri, qiyməti budur - ən müqəddəs bir məfhumla müqayisə edilir və ondan üstün bilinir. Kəbədən o yanası yoxdur ki! Milyarddan çox insanın ibadət zamanı yönəldiyi istiqamətdir, and yeridir. İnsanın bu böyüklükdə qiymətə malik olması - onun potensial xüsusiyyətidir. O, özü edə bilər ki, ən primitiv mikroorqanizmdən aşağı düşsün və elə də bilər ki, ən yüksək mənəvi zirvələrə yetişsin, mələklərə xas məqamları da üstələsin.\nDinimiz insana heç bir şəraitdə zillət və alçaqlığa enməyə icazə vermir. İstər fərdi, istər ictimai müstəvidə, əmək münasibətlərində, həyatın bütün digər sahələrində insan İlahi əmanət olan ruhunu məhv etməməli, heç kəsin qarşısında əyilməməlidir. Hər nə ki, insanı alçaqlığa, xarlığa, əskikliyə aparırsa, ondan uzaq olmalıdır. İmam Cəfər Sadiqdən (ə) nəql edirlər: "Həqiqətən, Allah Təala möminə hər bir şey üçün izn verib, amma öz varlığını, nəfsini zəlil etməyə ona icazə verməmişdir".\nAydın olur ki, öz mənliyini, kimliyini alçaltmağı dinimiz insana qadağan edir. Burada bir məsələnin fəlsəfəsi də açıqlanır - Allahın qadağan etdiyi, haram bildiyi bütün işlər insanı aşağılayır, alçaldır. Və məhz bu səbəbdən həmin haramlar qadağan edilmiş, insana yasaq buyurulmuşdur.\nHəzrət Əlidən (ə) nəql edilən hədisdə bildirilir: "Öz varlığını, nəfsini hər alçaq və zəlil işdən üstün və uca tut!".\nDinimiz bəlli edir ki, zəlilliyə gedib-getməmək - iradəvi məsələdir. İnsan özü seçim edir - alçaqlığa, xəyanətə qol qoysun, yoxsa yüksəlişə, ucalığa tərəf yönəlsin. Heç kəs gəlib insanın yerinə haramlardan imtina etməyəcək, heç kəs onun yerinə seçim etməyəcəkdir. Allah Təala insana ağıl, iradə, seçim qabiliyyəti verib və onu haramdan çəkindirmək üçün zəruri və kafi dərəcədə məlumatla təchiz etmişdir.\nİmam Cəfər Sadiq (ə) buyurmuşdur: "Süst olma ki, hər kimsə səni görəndə təhqir edib, alçaltmasın".\nİnsan ayıq olmalıdır, hər bir müstəvidə diqqət yetirməlidir ki, onu təhqir etməyə, izzətini əlindən almağa heç kəsə bəhanə verməsin. Ümumi halda, hər nə ki, onu alçalda bilərsə, ondan çəkinməsi lazımdır insanın.\nDinimiz eyni zamanda izzətə dəvət və təşviq etmişdir. Bütün insanlardan daha ali mərtəbəli və daha uca dəyərli o kəslərdir ki, əgər bütün dünyanı bir tərəfə qoysalar, onun şəxsiyyətini digər tərəfə - o, öz izzət və varlığını bütün dünyadan irəli bilər. Onun şəxsiyyətindən nəsə azalarsa, bütün dünyadan imtina edər. İmam Museyi-Kazımdan (ə) nəql edirlər: "İnsanların dəyər baxımından ən ucası və böyüyü o kəsdir ki, dünyanı öz nəfsinə, varlığına müqəddəm bilmir, daha öndə bilmir".\nHazır deyil zatən uca insan bütün dünyaya malik olmaq əvəzində öz şərafət və kəramətindən zərrədək imtina etsin. İnsan nə qədər öz izzətini qoruyursa, dəyəri də bir o qədər də yüksəkdir.\nBəs nələri inkişaf etdirməli, nələri gücləndirməli, nələrə diqqət yetirməlidir insan ki, izzəti artsın? Burada bir çox səbəblər, amillər var. Amma bunların hamısının başında, əsasında, kökündə bir məsələ durur: Allaha itaət. Həzrət Əli (ə) buyurur: "Hər vaxt izzət istədin, onu Allaha itaətdə axtar və istə".\nHeç bir insan, toplum, camiə əziz ola bilməz, kəramətli və şərafətli, yüksək ola bilməz bir halda ki, orada Allaha itaət yoxdur. Allaha itaətdən kənarda izzət, alilik, üstünlük yoxdur. Zira, həqiqi izzət, alilik, üstünlük Allahdadır. Və həqiqi izzət sahibinə itaət sözdə ola bilməz. Bu, izzətliliyi, alilik və şərafətliliyi müəyyən edən amillərə riayət etməkdən keçir. Zati izzət Allahdadır. Allahdan başqa zatən həqiqi izzət sahibi yoxdur. Və insan Allaha itaət etdikdə, iradəvi olaraq bu izzətə yiyələnə bilir. Bütün aliliklərin mənbəyi Allah olduğu üçün, izzət axtaran insan gərək həqiqi izzət sahibinə həqiqi bəndəlik etsin. Həzrət Peyğəmbərdən (s) nəql edirlər: "Allah Təala hər gün nida edir ki, Mən sizin əziz Pərvərdigarınızam, hər kim iki dünyanın izzətinin istəklisidirsə, əziz olan Allaha itaət etsin".\nAllah Təbarəkə və Təala əzizliyin, izzətin özüdür. Hər kim dünya və axirətdə nicat axtarırsa, onun yolu - həqiqi izzət sahibinə tapınmaqdan keçir. Allaha bəndəlik - həqir bir zərrəni əziz bir nəhayətsizliyə, əziz sonsuzluğa qovuşdurur və nəticədə, uca bir varlıq yaradır.\nŞüurlu, iradəvi bir varlıq olan insan, hər bir addımını atmazdan öncə təhlil etməlidir: mənim bu addımım Allaha itaət deməkdirmi, bəndəliyə aparırmı?\nBöyük İslam Peyğəmbəri (s) buyurmuşudr: "Allahın əmrini əziz bil ki, O da sənə izzət əta etsin".\nİzzət fərdi mülahizələrə, canfəşanlığa görə əldə edilmir. İzzətin yolu Allaha doğru, məhz Allahın dediyi yolla getməkdir. İzzətin açarı Allaha itaət və əməldir. Əməlsiz itaət yoxdur. Həzrət Əlidən (ə) nəql edirlər: "İtaətdən başqa izzətə çatmaq yolu yoxdur".\nAllah Təala cəmi insanları izzətə çatanlardan qərar versin, inşəallah!\nAllahım, bizlərə izzətli həyat qismət et!\nAllahım, bizləri Peyğəmbər (s) və Əhli-Beytinin (ə) layiqli davamçılarından qərar ver!\nAllahım, ümmət qarşısında duran problemlərin həllini, xəstələrin şəfa tapmasını, qəsb olan torpaqların, məscid və ibadətgahların azad olmasını nəsib et!\nAllahım, 12-ci İmam - Həzrət Mehdi Sahib əz-Zamanın (ə.f.) tezliklə zühür etməsini inayət et! Amin!\nXəbərin orijinal ünvanı: https://news.milli.az/interest/796560.html\nHəqir zərrəni əziz nəhayətsizliyə qaldıran vasitə\nGünün ulduz falı - 17 NOYABR\nQırmızı çəkməli qızlar payızın stil ikonaları oldu - FOTO\n16 Noyabr 2019 23:52\nİstanbulun Miniatürk muzey-kompleksi - FOTO\n16 Noyabr 2019 23:47\n197 kq arıqlayan qadın özünə sevgili tapdı - FOTO\n16 Noyabr 2019 23:42\n2020-ci ildə okean və dənizlərdə dünya səyahəti təklif edən qlobal şirkətlər - FOTO\n16 Noyabr 2019 23:37\nErmənistanda 5 nəfər dəm qazından zəhərlənərək öldü\n17 Noyabr 2019 08:13\nLitva parlamentinin sədri: Azərbaycan və Litva münasibətləri daha yüksək səviyyəyə qaldırmaq niyyətindədir (ÖZƏL)\n17 Noyabr 2019 08:01\nBelçikada miqrant yoldan keçənlərə hücum edib\n17 Noyabr 2019 07:50\n17 Noyabr 2019 07:43\nAirbus 2030-cu ilə qədər ekoloji cəhətdən təmiz təyyarə hazırlaya bilər\n17 Noyabr 2019 07:32\nBoliviyada baş verən toqquşmalarda 23 nəfər həlak olub\n17 Noyabr 2019 07:12\n17 Noyabr 2019 06:55\n17 Noyabr 2019 06:48\nBakıda taksi sərxoş piyadanı vurub, vəziyyəti ağırdır\n17 Noyabr 2019 06:22\nTrampın tibbi müayinəsinin nəticələri açıqlanıb\n17 Noyabr 2019 06:12


Tahir Kərimov Salyandakı villasını neçiyə satır? “Aqil Nəzərli bizə Allahın suyunu da vermi Daş bazarında vəziyyət necədir? – Video Eldar Mahmudov deputatı necə “yükləyibmiş”? Səs Prezident İlham Əliyev həmsədrlərlə görüşdü Qubanın Qonaqkənd qəsəbəsinin sakinləri “S  Gəncəlilərin və şəhərin qonaqlarının sevimli AZƏRBAYCANDA DƏHŞƏTLİ CİNAYƏT: 3-cü arvadının ba Ceyms Uorlik Bakıda mətbuat konfransı keçirir Ukraynada məktəblilər yay tətilinə qışda çıxacaq Yağış avtobusları bu hala saldı- FOTOLAR Zaqatalada baş həkim sürücüQALMAQALI\n16 İyun 2015 / 18:14 / Baxış sayı: 45 Zaqatala Rayon Mərkəzi Xəstəxanasının baş həkimi Leyla Seyidəliyeva sözügedən qurumun Ginekologiya şöbəsinin sürücüsü Anar Məmmədov tərəfindən məhkəməyə veriləcək. Sürücünün özü məlumat verib. A.Məmmədov baş həkimlə aralarında yaranan münaqişənin səbəbini belə izah edib: “Mayın 16-da mənə xəstəxanadan zəng edib məzuniyyətdə olduğumu bildirdilər. Sözün düzü, bunu anlamadım, çünki məzuniyyətə çıxan şəxslə bağlı əmr olur və onun da bir nüsxəsi vətəndaşa verilir. 3 ildir ki, bu xəstəxanada işləyirəm, həmişə məzuniyyət müddətim bir ay olub. Bu dəfə isə 20 günlüyə çıxartdılar. Bunu da sonra bildim. İyun ayının əvvəlində mənə zəng etdilər ki, niyə işə çıxmırsınız? Deyirəm ki, axı mənə işə çıxmaq haqqında məlumat verilməyib. Ordan isə “Axı niyə deyilməlidir, gərək bilməlisən” cavabını verdilər. Bu səbəbdən məni qeyri-qanuni olaraq işdən çıxartdılar. Mən də baş həkimi bu qanunsuz hərəkətinə görə məhkəməyə verəcəyəm”.\nA.Məmmədov baş həkimlə aralarında problemin olduğunu da gizlətməyib: “3 ildir ki, məni gözümçıxdıya salıb. Leyla xanım bizimlə ailə prinsipi aparır. Xəstəxananın qaraj müdiri qohumum idi, əvvəl onu işdən çıxartdı. İndi də mənə deyir ki, ərizə yaz, işdən çıx. “Yazmıram” deyəndə mənə qarşı təzyiqlər edir. O isə heç kəsdən qorxmadığını açıqca deyir: “Rayonun ağası mənəm, heç kimdən qorxmuram. Mənə heç kim heç nə edə bilməz”.\nXəstəxana sürücüsü bildirir ki, onun əlində L. Seyidəliyevanın maliyyə pozğunluğu ilə bağlı çoxlu faktlar var: “Bu faktlar araşdırılsa, o, qanun qarşısında cavab verməlidir. Mənə “Səndən xoşum gəlmir” deyir. Dəfələrlə onun zəngi əsasında DYP-nin işçiləri maşınımı cərimə meydançasına aparıb. Onun bu hərəkəti ilə bağlı Səhiyyə Nazirliyinə məlumat verəcəm”.


ABŞ Prezidenti Azərbaycanın siyasətini dəstəkləyir - İki sahil\nABŞ Prezidenti Azərbaycanın siyasətini dəstəkləyir\nPrezident İlham Əliyevin videokonfans şəkildə növbəti görüşü texnologiya sahəsində dünyanın nüfuzlu şirkətlərindən CISCO-nun rəhbərləri ilə oldu. Görüş zamanı şirkət rəsmisi ölkəmizə xoş münasibətini ifadə edərək Azərbaycan Prezidentinin liderlik keyfiyyətlərini yüksək qiymətləndirdi.\nBu fikirləri AZƏRTAC-a açıqlamasında politoloq Tofiq Abbasov bildirib. Diqqətə çatdırıb ki, CISCO şirkətinin icraçı vitse-prezidenti və baş maliyyə direktoru xanım Kelli Kramer Prezident İlham Əliyevin COVID-19 virusu ilə əlaqədar gördüyü işlərdən məmnunluqla danışaraq təqdir edib. Həmçinin Azərbaycan rəhbərinin Türkdilli Dövlətlərin Əməkdaşlıq Şurasının toplantısında və Qoşulmama Hərəkatının görüşünün təşkil edilməsində liderlik səyləri nümayiş etdirdiyini vurğulayıb.\nPolitoloq xatırladıb ki, Azərbaycan ilə ABŞ arasında əlaqələrin əsası ümummilli lider Heydər Əliyevin dövründə qoyulub. Məhz həmin dövrdə ABŞ-ın iri şirkətləri Xəzər dənizinə investisiya qoymağa başlayıblar. Ulu Öndərin irəli sürdüyü enerji strategiyası təkcə Azərbaycan üçün deyil, digər ölkələr üçün də strateji əhəmiyyət kəsb edirdi. ABŞ ilə Azərbaycan arasında enerji strategiyasının ikinci mərhələsi Prezident İlham Əliyev tərəfindən reallaşdırılıb. “Biz bu gün görürük ki, müasir dövrdə Avropanın enerji təhlükəsizliyi Azərbaycanın hesabına təmin olunur. Hazırda “Cənub Qaz Dəhlizi” layihəsi üzərində iş gedir. Prezident İlham Əliyevin gələcəyə hesablanmış baxışları, ideyaları, strateji prioritetləri bu gün özünü doğruldur. Ölkədə aparılan islahatlar nəticəsində əlverişli iqtisadi zona yaranır, biznes mühiti şəffaflaşır.\nDüşünürəm ki, dünyanın supergücləri ilə dostluq etmək, onlarla düşmənçilik etməkdən daha çətindir. Azərbaycan suveren ölkə kimi müstəqil siyasət yürüdərək öz baxışlarını ortaya qoyur. ABŞ Prezidenti beynəlxalq təhlükəsizlik, enerji təchizatının şaxələndirilməsi, aparılan islahatlarla bağlı Azərbaycanın siyasətini dəstəkləyir”, - deyə Tofiq Abbasov vurğulayıb.\nO əlavə edib ki, D.Tramp Azərbaycanın beynəlxalq aləmdə rolunu yüksək qiymətləndirir və Ermənistan-Azərbaycan Dağlıq Qarabağ münaqişəsində ölkəmizi dəstəkləyir. ABŞ-Azərbaycan münasibətləri yeni inkişaf mərhələsinə qədəm qoymaq üzrədir. Bunu ABŞ Prezidenti Donald Trampın 28 May - Respublika Günü ilə bağlı Azərbaycan Prezidentinə təbrik məktubunda yer alan fikirlər və CISCO şirkətinin rəhbərlərinin görüşü də təsdiqləyir. ABŞ rəhbərinin səciyyəvi məzmunda məktubu onu deməyə əsas verir ki, ABŞ Azərbaycanı özünün etibarlı tərəfdaşı kimi görür və adekvat, rasional siyasət yürüdən bir ölkə kimi dəyər verir. D.Tramp bir sıra mühüm məqamlara toxunaraq ölkəmizin rəhbərinə, onun apardığı siyasətə, əməkdaşlıq əlaqələrinə mühüm əhəmiyyət verir. Məktubda Azərbaycanın dövlət suverenliyi xüsusi vurğulanır.\n“Hər bir ölkənin xarici siyasətindəki uğurlar onun daxilindəki uğurlarının davamıdır. Azərbaycan dövlətinin rəhbəri dünyada gedən proseslərə aktual baxışları ilə başqalarından fərqlənir. Azərbaycan Prezidenti hər zaman çıxışlarında, bəyanatlarında bildirib ki, dövlətimizin əsas qayəsi sülhün, əmin-amanlığın bərqərar olmasıdır. İlham Əliyev şəxsi nümunə göstərərək hətta ən çətin şəraitdə belə təşəbbüskarlığın, yaradıcılığın mümkünlüyünü və gərəkli olmağın zəruriliyini göstərdi. Məhz bu səbəbdən Azərbaycan Prezidentinin liderlik keyfiyyətləri dünya miqyasında yüksək qiymətləndirilir”, - deyə politoloq fikrini yekunlaşdırıb.


Pendirli poğaça (video-resept) » Qadin.Net ~ İlk milli qadın portalı\n1 çay st zeyun yağı\n2 çay st qatıq\n5,5 su st un\nYumurtanın ağını və sarısını ayırın. (ağı xəmiri, sarısı üstünə) Yumurta ağı, qatıq, zeytun yağı və otaq istiliyindəki kərə yağını birlikdə yoğurma qabına alıb yaxşıca qarışdırın.\nÜstünə 4 su st unu, maya, toz şəkər və duzu əlavə edərək yoğurmağa başlayın.\nQalan 1,5 su stəkanı unu əlavə edərək yoğurun.\nXəmiri 30 dəqiqə qədər saxlayın və mandalin böyüklüyündə parçalar qoparın və əlinizlə kündələyin.\nXəmirləri əlinizlə basdırın, ortasına pendir qoyun və qatlayaraq örtün. Uclarını basın ki, bişərkən açılmasın.\nYağladığınız soba listinə 3-4 sm aralıqlarla düzün. Üstlərinə yumurta sarısı çəkin və çörəkotu səpin.\n180 dərəcə əvvəlcədən isitdiyiniz sobada altı və üstü qızarana qədər bişirin.


Sığortada zərər tənzimləyicisi nədir? | Huquqsunas.az\n26 Dekabr 2017 12 Yanvar 2018 Vugar Ibrahimov\nZƏRƏR TƏNZİMLƏYİCİLƏRİNİN İŞİ\nSığorta şirkətləri sığorta tələbi olduqda müəyyən suallara cavab tapmaq üçün zərər tənzimləyicilərinin əməyindən istifadə edirlər. Bu suallar aşağıdakıları əhatə edə bilər:\nMən (sığortaçı) məsuliyyət daşıyırammı?\nƏgər məsuliyyət daşıyıramsa, o zaman hansı həcmdə?\nƏgər məsuliyyət daşımıramsa, hansı səbəbə görə?\nMənim iddia qaldırmağım üçün hər hansı başqa şəxs varmı?\nZərərlərin bölüşdürülməsi üçün zərərə məruz qalmış sığorta predmeti digər sığortaçı tərəfindən də sığortalanmışdırmı (ikiqat sığortanın olub-olmamasının müəyyənləşdirilməsi)?\nZərər tənzimləyicisinin birinci vəzifəsi sığorta müqaviləsinə əsasən sığortaçının hansı həcmdə məsuliyyət daşıdığını müəyyənləşdirməkdən ibarətdir. Zərər tənzimləyicisi zərərin məhz başlanğıc mərhələsində həlledici rol oynayır. O, hadisəyə ilkin baxış keçirdikdən dərhal sonra sığortaçıya məlumat verməlidir. Onun məlumatları faktlara, fikirlərə və tövsiyyələrə əsaslanmalıdır.\nZərər tənzimləyicisi sığortalıya bildirməlidir ki, iddia qaldırmaq tənzimləyicinin yox, bilavasitə onun borcudur, Sığortalı zərər hadisəsi barədə tam və dəqiq məlumat verməli, eyni zamanda lazım gəldikdə, digər yardımçı sənədləri, məsələn, təmir xərclərini, qaimələri, qəbzləri, sahibkarlıq hüququnu təsdiq edən sənədləri və s. təqdim etməlidir.\nİddia qaldırıldıqda, zərər tənzimləyicisi həmin zərərin miqdarını, təsvirini və qiymətləndirməsini həyata keçirmək üçün onu araşdırır, bəzi məqamları sığortalı ilə razılaşdırır və son aktı zərərin tənzimlənməsi məqsədilə sığortaçıya təqdim edir.\nTənzim olunan zərərin miqdarını təsdiq edən müvafiq Forma zərər tənzimləyicisi tərəfindən tərtib olunur və imzalanmaq üçün sığorta olunana verilir. Həmin forma ilə sığortaçı tərəfindən təklif olunan rəqəmlərin sığorta müqaviləsinin şərtlərinə uyğun olmasına aydınlıq gətirilir.\nZərər tənzimləyicisinin digər mühüm vəzifəsi eyni zərər üçün məsuliyyət daşıyan digər şəxsin\_şəxslərin (sığortaçı və ya faydalanan şəxs qarşısında məsuliyyət daşıyan digər şəxs) olub-olmamasını araşdırmaqdan ibarətdir. Əgər bu cür şəxs vardırsa, o zaman sığortaçı sığorta ödənişləri ilə bağlı xərclərini sonradan üçüncü şəxsdən tələb etmək üçün bütün zəruri sənədləri, fiziki dəlilləri və foto\_video çəkiliş materiallarını toplamalıdır.\nİri həcmli zərərlərdə və ya katastrofik hadisələr zamanı zərər tənzimləyicilərinə tələbat ön plana çıxır. Zərərin böyük yanğın nəticəsində, daşqın və ya iri həcmli təbiət hadisəsi nəticəsində yaranmasına baxmayaraq, zərər tənzimləmə peşəsi iddiaçının ehtiyaclarını təmin etmək üçün müvafiq resurslara malik olur. Bu peşənin icrası qeyri-iş saatlarında, əksər hallarda təhlükəli şəraitdə həyata keçirilə bilər. İstənilən halda ixtisaslaşmış zərər tənzimləyiciləri öz vəzifələrini həm milli, həm də beynəlxalq arenada tez və peşəkarcasına yerinə yetirməlidirlər. Zərər tənzimləyiciləri zəruri hallarda sığortaçını təmsil edərək bir sıra ölkələrə səfərə çıxırlar. İri həcmli katastrofik qasırğalar, zəlzələ və qiyam hallarında bu cür səfərlərə faktiki olaraq ehtiyac yaranır.\nƏgər zərər tənzimləyicisi lap başlanqıcda iddiaçının hisslərinə hörmət və ehtiramla yanaşarsa, bunu, onun işinin yarısının müvəffəqiyyətlə görülməsinə bərabər hesab etmək olar. Zərər tənzimləyicisi sığorta hadisəsindən dərhal sonra sığortalı ilə münasibət yaratmağa səy göstərir. İddiaçı adətən deyək ki, yanğından, travmadan və s. hadisədən sonra şok vəziyyətində olur və sığortaçının nümayəndəsinin və ya zərər tənzimləyicisinin hadisə yerinə gəlməsini və onun “könlünü almasını” umur. Ona görə də vacibdir ki, zərər tənzimləyicisi ilk öncə zərərə məruz qalmış sığortalı ilə münasibət yaratmalı, necə deyərlər, “buzu sındırmalıdır”. Hadisə yerinə yetişən zərər tənzimləyicisi dərhal sığorta hadisəsi üzrə soyuq faktların əldə edilməsinə girişməməlidir. Zərər tənzimləyicisinin bu cür “yumşaq” yanaşmaya sərf etdiyi vaxt sonradan sığortaçıya hiss olunacaq divident gətirəcəkdir.\nFırıldaqçılıq hallarına yol verilərsə, iddiaçı zərər tənzimləyicisinin xeyirxah münasibətindən məhrum olar və o zaman zərər tənzimləyicisi hadisəni müvafiq ədalət mühakiməsi yolu ilə araşdırmağa üstünlük verəcəkdir. Nəticə etibarı ilə bu, sığortalı üçün arzu olunan hal deyildir.\nO zaman, bütün yuxarıdakıları yüksək səviyyədə həyata keçirmək üçün zərər tənzimləyicisi hansı özəl keyfiyyətlərə malik olmalıdır?\nXasiyyətcə – müvafiq xarakterli, ədəbli, ağıllı, təmkinli, səmimi baxışlı və xeyirxah əlli olmalıdır;\nPeşəkarlıq baxımından – təcrübəli, işini bilən, qətiyyətli biznes qərarı vermək qabiliyyətli (minimum iqtisadi və hüquqi savad), ümumi dünyagörüşlü olmalıdır;\nPsixoloji baxımdan – inandırma qabiliyyətinə malik, diplomatic, ləyaqət hissli, günah və şərdən uzaq, Şerlok Holmes, müasir, mükəmməl yaddaşa malik, qərəzsiz və obyektiv olmalıdır;\nQeyri-adi qabiliyyət – O, telepat, hypnotist və atlet olmalıdır;\nDigər – Zərər tənzimləyicisinin bütün növ maşın və mexanizmlər, materiallar barəsində minimum bilgiləri olmalıdır və o, hər bir şeyin, ayaqqabı yapışqanından tutmuş göydələnlərədək cari qiymətlərini bilməlidir.\nO, hər şeyi bilməli, görməli, lakin vaxtından öncə heç bir şey deməməlidir və lazım olan yerə vaxtında yetişməlidir.\nO, sığorta şirkətlərini, iddialar üzrə meneceri, zərər qiymətləndiricilərini, anderraytinq departamentini, ümumi və yerli agentləri, hüquqşünasları, sığortalını, iddiaçını və sığorta kommissiya ofisini qane etməlidir.\nP,S Hörmətli qəza ekspertləri!Təbiidir ki, Siz öz fəaliyyətinizdə bilavasitə müvafiq əmək müqaviləsindən və vəzifə təlimatlarından irəli gələn öhdəlikləri yerinə yetirir və bu zaman qüvvədə olan sığorta qanunvericiliyinin müddəalarını və digər əlaqəli normativ–hüquqi sənədləri icra üçün rəhbər tutursunuz. Bu anlaşılandır, normaldır və belə də olmalıdır. Lakin bununla belə, yuxarıda sadalanan peşəkar keyfiyyətlərə daha yaxından yiyələnmək üçün Siz davamlı olaraq öz üzərinizdə işləməli və hər fürsətdə ixtisas səviyyənizin artırılması qayğısına qalmalısınız. Bu yazının təqdim edilməsində də əsas məqsəd Sizlər üçün belə bir kiçik fürsətin yaradılmasından ibarətdir.


Bu gün 20 min 180 abituriyent qəbul imtahanı verir - Azinforum.az İnformasiya Portalı\nAna səhifə / Cəmiyyət / Bu gün 20 min 180 abituriyent qəbul imtahanı verir\nBu gün 20 min 180 abituriyent qəbul imtahanı verir\nDövlət İmtahan Mərkəzi (DİM) aprelin 28-də əvvəlki illərin məzunları üçün I,II,III və IV ixtisas qrupları üzrə qəbul imtahanının birinci mərhələsini, həmçinin V qrup üzrə ali təhsil müəssisələrinə və tam (11 illik) orta təhsil bazasında orta ixtisas təhsili müəssisələrinə qəbul imtahanı keçirir.\nDİM-dən bildirilib ki, imtahanlar Bakı, Naxçıvan, Gəncə, Şəki, Bərdə, Göyçay, Şirvan, Xaçmaz və Lənkəran şəhərlərində təşkil olunacaq.\nİmtahanlar bütün binalarda eyni vaxtda – saat 11:00-da başlanır. İmtahanın başlanmasına 15 dəqiqə qalmış – saat 10:45-də buraxılış rejimi başa çatır. Bundan sonra gələn iştirakçılar imtahan binasına buraxılmır. İmtahan binasına buraxılış vərəqəsində qeyd olunan vaxtda gəlmək lazımdır. İştirakçılar imtahana aşağıdakı sənədləri gətirməlidirlər:\n-“İmtahana buraxılış vərəqəsi”ni;\n– Şəxsiyyət vəsiqəsində şəkli olmayan abituriyentlər digər sənədlərlə yanaşı, təhsil müəssisəsi tərəfindən verilmiş və fotoşəkilləri yapışdırılmış arayışı (arayışa abituriyentin 3×4 sm ölçülü şəkli yapışdırılır və möhürlə təsdiqlənir).\nBəzi imtahan binalarına giriş zamanı imtahan iştirakçılarının şəxsiyyətini dəqiqləşdirmək məqsədilə “Face Recognition” (üzün tanınması) texnologiyasına əsaslanan proqram-texniki vasitələrdən istifadə olunacaq. Bu texnologiyanın tətbiq edilməsində məqsəd şagirdlərin imtahan binasına buraxılış rejimini daha sürətli həyata keçirmək və qeydiyyatdan keçmiş şagirdlərin əvəzinə başqa bir şəxsin imtahan binasına daxil olmasının qarşısını almaqdır.\nQeyd: I, II, III və IV qruplar üzrə qəbul imtahanında iştirak etmək istəyən əvvəlki illərin məzunlarının nəzərinə çatdırırıq ki, onlar aprelin 28-də qəbul imtahanının birinci mərhələsində mütləq iştirak etməlidirlər. Bu imtahanda iştirak etməyənlər qəbul imtahanının ikinci mərhələsinə buraxılmayacaqlar.\nÖncəki Ronaldunun 600-cü qolu “Yuventus”u məğlubiyyətdən xilas edib – VİDEO\nNövbəti İspanların böyük diqqətində olan Şamo Eyvazov rinqə çıxır\nDeputat Eldəniz Səlimov polis əməkdaşı Zaur Mirzəyevi tək döyməyib. Bildirilir ki, hadisə zamanı Xaçmazın keçmiş …


Baş nazirin rəhbərliyi ilə idarələrarası koordinasiya şurası iclası keçirildi - 1TV\nBaş nazirin rəhbərliyi ilə idarələrarası koordinasiya şurası iclası keçirildi\nGürcüstanın baş naziri, Giorgi Qaxariyanın rəhbərliyi ilə idarələrarası koordinasiya şurası iclası keçirildi.\nBaş nazirin mətbuat xidmətinin məlumatına görə, şura üzvləri video konfrans formatında məhdudiyyətlərin aradan qaldırılması prosesini və bu prosesin ümumi epidemioloji duruma mümkün təsirini müzakirə etdilər.\n“Qeyd olundu ki, Marneulidə bu gündən sərt karantin rejimi ləğv olundu, lakin fövqəladə vəziyyət ilə nəzərdə tutumuş başqa məhdudiyyətlər qüvvədə qalır.\nHökumətin qərarı ilə, bu gündən, Səhiyyə Nazirliyi tərəfindən təyin edilmiş qayda və standartların müdafiəsi ilə, gözəllik salonları və estetik mərkəzləri açılır, həmçinin 3-dən artıq insanın toplaşması barəsində məhdudiyytlər aradan qaldırıldı. Lakin 10-dan artıq insanın toplaşması məhdudiyyəti qüvvədə qalır”, – baş nazirin mətbuat xidmətinin məlumatında deyilir.\nBununla yanaşı, məlumatda deyilir ki, avtonəqliyyat ilə 3-dən artıq insanın hərəkət etməsi məhdudiyyəti qüvvədə qalır. Sərnişinlər sürücünün arxa tərəfində oturmalıdırlar.\nÖlkə miqyası ilə epimeioloji duruma gəldikdə, bu günki göstəricilərlə, Gürcüstanda koronavirusun 701 təsdiq olunmuş halı var, buradan 432 pasiyent artıq sağalıb. Xaricdən müalicə üçün Gürcüstanın üç vətəndaşı gətirilib. 12 pasiyent həlak olub.\nBu mərhələdə karantində 3 787, satasionarda müşahidə altında 337 vətəndaşdır.\nAngela Merkel - hərgünlük olaraq görürük ki, virus heç yerə yoxa çıxmayıb\nFlorida ştatında son 24 saat ərzində koronavirusun 10 109 yeni halı aşkar edildi\nAzərbaycanda son bir gün ərzində koronavirusun 572 yeni halı aşkar edildi\nİsraildə son bir gün ərzində koronavirusun 966 yeni halı aşkar edildi, üç pasiyent vəfat etdi\nCokoviç virusu məğlub etdi\nİsveçdə "Covid-19" virusuna yoluxanların sayı 70 mini keçib\nİsraildə son bir gün ərzində koronavirusun 980 yeni halı aşkar edildi\n"Evronyus" - Fransa sərhədlərini Avropa İttifaqı tərəfindən rekomendasiya edilən 15 ölkə ilə, o cümlədən Gürcüstanla açır


Bakı Limanı layihələrə dəstəklə bağlı Avropa İttifaqına təklif göndərib | Report.az\nBakı Limanı layihələrə dəstəklə bağlı Avropa İttifaqına təklif göndərib\nBakı Limanı layihələrə dəstəklə bağlı Avropa İttifaqına təklif göndərib “Bakı Limanı 2035 – CO2 zero emission” üzrə uzunmüddətli strategiya çərçivəsində beynəlxalq təşkilatlarla sıx əməkdaşlıq etməyi planlaşdırırıq. Strategiya çərçivəsində bir sıra layihələrə dəstəklə bağlı Avropa İttifaqına (Aİ) təklif göndərilib".\n7 Dekabr , 2021 17:24\n“Bakı Limanı 2035 – CO2 zero emission” üzrə uzunmüddətli strategiya çərçivəsində beynəlxalq təşkilatlarla sıx əməkdaşlıq etməyi planlaşdırırıq. Strategiya çərçivəsində bir sıra layihələrə dəstəklə bağlı Avropa İttifaqına (Aİ) təklif göndərilib".\nBunu "Report"a açıqlamasında “Bakı Beynəlxalq Dəniz Ticarət Limanı” QSC-nin Beynəlxalq əməkdaşlıq departamentinin rəhbəri Aynur Səmədova deyib.\nOnun sözlərinə görə, hökumət vasitəsilə Aİ-na həm yaşıl təlim mərkəzinin tikintisi, həmçinin, iqlim strategiyasına dəstək verilməsi üçün müraciət edilib.\n“Bakı Limanı 2035 – CO2 zero emission” üzrə uzunmüddətli strategiyanın icrasında məqsəd "Ağıllı Liman" yaradılmasına dəstək göstərilməsidir. Yeni strategiya "Yaşıl liman" istiqamətində əsas baza rolunu oynayacaq. Həmçinin, limanda mövcud ekoloji inkişaf konsepsiyası çərçivəsində havanın keyfiyyətinə nəzarətin gücləndirilməsi, istixana qazlarının emissiyasının 2035-ci ilə qədər “0”a endirilməsi hədəflənib", - deyə A.Səmədova qeyd edib.\nİngilis versiyası Baku Port sends proposal to EU to support projects


"Baku Elektronics" müştərini yenə aldatdı: » Yenixeber.org - Oxu xəbərin olsun\nBir müddət öncə xəbər verdyimiz kimi, "Baku Electronics" müştəriyə yeni adı ilə köhnə "iPhone 7 Plus" markalı mobil telefon satıb (Ətraflı bu LİNKdə).\nYenixeber.org: Saytımıza açıqlamasında şirkətin rəsmi nümayəndəsi bildirmişdi ki, müştəri istənilən "Apple" servisindən həmin iddianı təsdiq edən arayışı təqdim etsə, sözügedən cihazı geri götürə və ya yenisi ilə dəyişə bilərlər.\nSaytımıza şikayət məktubu ünvanlayan "Baku Electronics"in müştərisi Ramil Əsədov "Apple"ın baş ofisindən telefonun ondan öncə başqasına satıldığına dair iddiasını təsdiqləyən rəsmi məktubu alıb. Lakin "Baku Electronics" həmin məktuba da məhəl qoymayıb və müştəriyə heç bir halda satılan məhsulu geri almayacaq və dəyişdirməyəcəklərini bildirib:\n"Baku Electronics"in tələbinə əsasən mən "Apple"ın ABŞ-da yerləşən baş ofisi ilə saxladım və mənə telefonun 14 iyul 2017-ci il tarixdə, yəni mən almamışdan öncə başqasına satıldığına dair rəsmi məktub göndərdilər. Həmin mail-i "Baku Elecrronics"ə təqdim etdim. Bu dəfə özünü şirkətin hüquqşünası kimi təqdim edən Vüqar adlı şəxs bildirdi ki, bizim üçün heç bir fərqi yoxdur və məhsulu dəyişmir və geri də götürmürük. Həmçinin bildirdi ki, biz "Apple"ın rəsmi distribütoru deyilik və əgər orjinal məhsul istəyirdizsə, rəsmi distribütorlarından alardınız".\nRamil Əsədov artıq Binəqədi məhkəməsinə də müraciət etdiyini və problemin qanun çərçivəsində həll ediləcəyinə inandığını bildirib.\nMəsələ ilə bağlı "Baku Electronics"lə gün ərzində əlaqə saxlasaq da, operatorlar aidiyatı şöbədə heç kəsin olmadığını bildirdilər.\nMüştərinin "Apple" şirkətindən aldığı rəsmi mail-i təqdim edirik:(qaynarinfo)\nOxunub: 774Tarix: 02-08-2018 17:30\n“İrşad Electronics”-ə qarşı ciddi ittiham –“Telefonları saxtadır”\nPaytaxt sakinlərini və qonaqları Şopinq Festivalda sürprizlər gözləyir\n“Festival sürprizləri” lotereya uduşlarının qalibləri məlum oldu\n“Nar” və “İrşad Electronics”-dən növbəti müştərək kampaniya\n“Baku Electronics”in şöbə müdiri dələduzluqda ittiham olunur\nİPhone satışında sensasion maxinasiya


Ana səhifə / GÜNDƏM / DÜNYA / Fransa Səhiyyə Nazirliyinin keçmiş rəhbəri koronavirus pandemiyasına görə mühakimə olunacaq\n11 Sentyabr 2021, 13:18 / OXUNUB: 238\t/ GÜNDƏM DÜNYA\n7NEWS.az: Fransanın keçmiş səhiyyə naziri Buzin pandemiya səbəbilə istintaqa cəlb edildi.\nFransanın keçmiş səhiyyə naziri Agnes Buzin, onun cinayət məsuliyyətinə cəlb olunmasının səbəbləri aşkar edildikdən sonra koronavirus pandemiyası ilə əlaqədar istintaqa cəlb edilib. Bu barədə 7NEWS.az məlumat yayıb.\nRespublika Məhkəməsinin prokuroru, Səhiyyə Nazirliyinin keçmiş başçısının "insanların həyatını təhdid etməsi" ilə əlaqədar istintaq altında olduğunu, ancaq "fəlakəti dayandıra bilməməsi" ehtimal edilən ikinci cinayətə görə olmadığını bildirib.\nBu hadisə, Covid-19 pandemiyasına qarşı mübarizədə qanuni olaraq bir lider dövlət məmurunun məsuliyyət daşıdığı ilk hadisələrdən biri idi.\n2017 -ci ilin mayından 2020 -ci ilin fevralına qədər Səhiyyə Naziri olan Buzin, Fransada ilk koronavirus hadisələrinin təsdiqlənməsindən bir neçə həftə sonra 2020 -ci ilin fevralında istefa vermək məcburiyyətində qaldı.\nDaha əvvəl Fransada muzeylərə və kinoteatrlara girmək üçün "sanitariya keçidlərinin" tətbiq edildiyi bildirilmişdi.


Onlar casusluq edirdilər\nNəşr edilib Cümə axşamı, 17 Noyabr 2016 17:51\n“17 noyabr mitinqinin həm ideya müəllifi, həm təşkilatçısı mən olmuşam”\nBu gün Azərbaycan xalqı 17 noyabr Dirçəliş gününü qeyd edir. 1988-ci ilin 17 noyabrında başlayan meydan hərəkatı artıq tarixə çevrilsə də, həmin günün qəhrəmanları, meydan hərəkatının liderləri unudulmur. Bu gün də onlardan birinin, Meydan hərəkatının liderlərindən olmuş Ənvər Əliyevin o günlə bağlı xatirələrini sizə çatdıracağıq. Ənvər Əliyevlə onun Milli Azadlıq Hərəkatına başladığı yerdə, AMEA-nın önündəki meydanın qarşısında görüşdük və söhbətimizə də elə oradan başladıq.\n-Ənvər bəy, aradan 28 il keçir... El dili ilə desək, bir igidin ömrüdür.\n- Bəli, qərinəyə az qalıb.\n- O günləri necə xatırlayırsınız.\n- Çox gözəl günlər kimi xatırlayıram. Çox çətin və əziyyətli idi. Biz bilirdik ki, qarşıda ancaq cəza var. O vaxt deputat olmaq ağlımıza gəlmirdi. Sovet hökumətinin amansız qanunları bizi gözləyirdi.\n- SSRİ-nin dağılacağı ağlınıza gəlirdimi?\n- Bəli, laxladığını hiss edirdik. Amma bizim problemimiz SSRİ deyildi, əsas Dağlıq Qarabağ məsələsi idi. İnsanlar torpaqlarımızın itirilməsinə, planetin itirilməsi, dünyanın dağılması kimi baxırdı. Elə bir hiss var idi ki, sanki məhşər günü yaxınlaşır. O günlər üçün darıxıram. Onun üçün darıxıram ki, mən indi dayandığımız Elmlər meydanından parlament binasına gedənə qədər arxamda 10-15 min insan yığılırdı. Meydana milyonlarla insan yığılırdı.\n- İlk siqnal nə oldu? Necə oldu ki, 17 noyabrda bütün Azərbaycan ayağa qalxdı və meydana axışdı? Siz nə zaman getdiniz?\n- Fevralın 19-dan başlayaraq biz Bakı Dövlət Universitetinin və Texniki Universitetin tələbə və müəllimləri meydana mitinqə gedirdik. 16 mayda da belə bir mitinq keçirmişdik. 17 noyabrda isə hər şey tamam fərqli oldu. Biz gördük ki, ermənilərdən fərqli olaraq keçirdiyimiz mitinqlər qarşıya qoyduğumuz məqsədə nail olmur. Biz yığışırıq, mitinq edirik, sonda da şeirlə, mahnı ilə qurtarır, 10-15 gün gərginlik sakitləşir, sonra yenidən erməni öz bildiyini edir, bizimkiləri Ermənistandan, Dağlıq Qarabağdan qovur. Mən özüm bunu fikirləşdim və ətrafımdakılara da dedim. Sonda belə qənaətə gəldik ki, düşmənimizə öz metodları ilə cavab verək. Yəni, mitinqləri uzunmüddətli edək. 1988-ci il, noyabrın 15-də mən məqsədli şəkildə AMEA-dan məzuniyyətə çıxdım. Ona görə ki, sonradan işə gəlməməyimi bəhanə edib mənə töhmət yaza bilməsinlər. Hiss edirdim ki, nə isə olacaq. Məzuniyyət pulumu da aldım, ailəmi rayona göndərdim.\n- Əvvəlcədən nə isə ciddi bir hadisə olacağını bilirdiniz?\n- Bəli, öncədən hadisələr hər şeyi göstərirdi. Necə hava tutulanda yağış yağacağını bilmək olursa, o zaman da görmək olurdu ki, nə isə olacaq. Biz noyabrın 15-də AMEA-nın binası önündəki bu parka yığışdıq, böyük bir mitinq keçirildi. Hamı kütləvi şəkildə dedi ki, artıq ermənilərin bu əməllərinə dözmək olmaz. Olduqca gərgin bir vəziyyət idi, indiki dövrdə onu təsəvvür etmək üçün söz zəif qalır. Milyonluq şəhər gur-gur guruldayırdı. O mitinqdə mən də çıxış etdim və təklif etdim ki, meydanlarda çoxgünlük oturaq mitinq keçirək. Bu fikrim alqışlandı. Dedim ki, əgər bu mitinqin nəticəsi olsa, ermənilər öz əməllərindən əl çəksələr, biz onlara sülh yürüşü təşkil edərik, buradan İrəvana gedərik. Biz daha öncə Bakı Dövlət Universitetindən bir neçə nəfəri Dağlıq Qarabağa göndərmişdik ki, gedib oradakı vəziyyət haqqında dəqiq məlumat gətirsin. Onlar da ayın 16-da gəldi. Dedilər ki, vəziyyət çox gərgindi. Növbəti günə mən ciddi hazırlaşırdım. Bir faktı da tarix üçün deyim ki, 17 noyabr mitinqinin həm ideya baxımından, həm təşkilatçılıq baxımından müəllifi mən özümü görürəm. Çünki ətrafımda cavan tələbələr idi, mənim isə xeyli yaşım və təcrübəm var idi.\n- O zaman neçə yaşınız var idi?\n- 37. Elmlər namizədi idim. Heç nədən də qorxmurdum. Bilirdim ki, bunun qarşılığı yalnız cəza olacaq, ancaq o cəzadan da qorxmurdum. Noyabrın 17-i həm də Aqanbekyanın tarixi çıxışının da bir illiyi tamam olurdu. Mən həmin tarixi məqamı buraxa bilməzdim. Belə də oldu. Mən noyabrın 16-dan 17-ə keçən axşam Bakı Dövlət Universitetinin yataqxanası ilə aspirantların yataqxanasının yaxınlığında tələbələri topladım. Qəti qərara gəldik ki, sabah mütləq meydana çıxmalıyıq. Onun üçün müxtəlif şüarlar yazılmış plakatlar hazırladıq. Birinci şüarımız bu idi: “Dağlıq Qarabağ Muxtar Vilayətində Azərbaycanın siyasi, iqtisadi və hüquqi dövlətçiliyi bərpa olunmalıdır”.\nİkinci şüar da “Topxana bizim qeyrətimizdir” idi. Həmçinin mitinqin tələblərini də yazdıq və iki saatdan bir onu oxuyacaqdıq ki, mitinqə yeni qatılan insanların da məlumatı olsun. Mən meydanın axşam saatlarında dağılmaması üçün odun yığmağı da tapşırdım. Qərara aldıq ki, meydan iştirakçılarını su və kökə ilə də təmin edək ki, ac olduqları üçün getməsinlər, insanlar dükanlara hücum etməsinlər. Mənim ağlıma da gəlməzdi ki, bu mitinq milyonlarla insanın nəhəng axınına çevriləcək.\nQərara gəldik ki, səhər saat 8:00-da hərəkət edək və 08:15-də dərsə gələn kütlənin istiqamətini dəyişək, onları da özümüzlə birlikdə meydana aparaq. O dövrdə mitinqdən kənarda qalmaq gənclər üçün təhqir sayılırdı. Qızlar da oğlanlardan geri qalmırdılar, fədakarcasında mitinqlərdə öndə gedirdilər. O zaman Fazil Mustafa dedi ki, əgər sən sabah ən azı 200-300 nəfərlə bizim şəhərciyə daxil olsan, biz də çıxacağıq. Daha sonra İnşaat Universitetinin yataqxanasına getdim, onlar da məni daha öncəki mitinqlərdən çox gözəl tanıyırdılar. Onlar da söz verdilər ki, Texniki Universitetinin qarşısından bizə qoşulacaqlar. Həmin gün Ədalət Tahirzadənin çəkdiyi iki ədəd üçrəngli bayrağı da götürdüm.\nBu bayraqlardan insanlara “otur”, “qalx” komandası vermək üçün istifadə edəcəkdik. Çünki milis müdaxilə edəndə insanları dərhal oturmağa çağırırdıq. Onlar bizi döyə bilərdilər. Şəhərdə söhbət gəzirdi ki, Vəzirovun dövründə ilk mitinq edənlərin qanı getdi, Rusiyadan çoxlu dəbilqəli xüsusi dəstə gəlib. Mən də ona görə insanların oturmasını nəzərdə tutmuşdum ki, oturarıq, hücum etməsinlər.\n- 17 noyabr səhəri necə başladı?\n- Həmin gün günəşli bir gün idi, həddindən artıq gözəl gün idi. Həm də bugünkü kimi həftənin cümə axşamı günü idi. Biz Bakı Dövlət Universitetinin yataqxanasının qarşısından yola düşdük, elə oradaca 200-300 nəfər bizə qoşuldu. Oradan “Elmlər Akademiyası” metrostansiyasına tərəf getdik. O zaman Yasamal rayonu Oktyabr rayonu adlanırdı. Mətbuat prospektini keçəndə rayonun milis rəisi və 4 nəfər milis qarşımızı kəsdi. Bizə hücum edib, plakatlarımızı əzdilər. Arxamızdan gələn nəhəng bir dəstə hücum edib milisləri dağıtdı, onlar qaçdılar. Mətbuat prospektindən Azadlıq meydanına qədər piyada getdik və bu yolda 8 dəfə qarşımızı milis kəsdi. O mübarizədə mən yaralandım, huşumu itirdim, al-qan içində qaldım, ancaq gedib meydana çatdıq. Hadisələr təsadüfən bu qədər gözəl alındı.\nUniversitet tələbələri axınla daxil olan zaman, hamısı bizi görüb, qoşuldular. Bütün tələbələri yığdıq, bəlkə də 10 min nəfərdən çox idi. Növbəti dəfə Hüseyn Cavid heykəlinin yanında 15 nəfərlik milis dəstəsi bizi saxladı, hücum etdilər. Plakatları əlimizdən aldılar, bir neçə nəfəri döyüb əzdilər. Ancaq biz çox olduğumuza görə çox dözə bilmədilər və kənarlaşdılar. Burada keçmiş “Əzizbəyov heykəli” adlanan əraziyə doğru getdik. Yolboyu insanlar qoşulurdu, binalardan sakinlər düşüb gəlirdi. “Əzizbəyov heykəli” dairəsində də önümüzü kəsdilər. Oradan Parlament prospektinə getmək istəyirdik. Qərara gəlmişdik ki, əgər Azadlıq meydanına qədər gedə bilməsək, parlamentin önündə mitinq keçirək, oradakı pilləkənləri tutaq, orada gecələyək. Moskva mehmanxanasının yanından nəhəng bir dəstə qabağımızı kəsdi.\nOnlar adi milislər deyildi, əllərində qalxan, başlarından “kaska”, cəngavər formasından bir dəstə idi. Ətrafımdakı uşaqlar məni qoruyurdular, çünki mən olmasaydım, mitinqi açıq elan edən olmasaydı, bu, alınmayacaqdı. Maskalılar üstümüzə gələndə kütlə ani olaraq geri döndü və məni qoruyanlar da qəfil arxaya hərəkət edəndə mən yıxıldım, ayaq altında qaldım və qarın nahiyəmdən xəsarət aldım. Huşumu itirmişdim və ondan sonra nə olduğunu xatırlamıram. Bir də gözümü açdım ki, başımı divara söykəmişəm. Bir nəfər məni 8 nömrəli trolleybusa mindirdi və Axundov bağına çatanda gördüm ki, bizim uşaqların qabağını kəsiblər. Trolleybusdan endim, qabağa keçib bayrağı qaldırdım və hamı aşağı oturdu. Nəhəng bir kütlə yarım saatdan artıq buz kimi asfaltın üstündə oturdu.\nSonra “Baksovet” tərəfdən (indiki İçəri Şəhər metrosu- L.N) böyük bir dəstə qız gəldi, onlar İqtisad Universitetinin tələbələri idi. Milis dəstəsinə hücum edib onları dağıtdılar, biz ayağa qalxıb yolumuzu davam elədik. Sabir bağına çatanda artıq getmək mümkün deyildi. Nəhəng bir kütlə yaranmışdı, ancaq idarəolunan kütlə idi. Əlimi qaldıran kimi hamı otururdu. Mənə onu da çatdırdılar ki, Azadlıq meydanında 50 mindən çox insan bizi gözləyir. Mənim bayraqlarım yolda qırıldı. Axşamdan gəlib yoxlamışdım, indiki Natəvan heykəlinin yanında taxta hasar var idi, hücum əmri verdim və bizim dəstə qəfil hücum edib hasarı dağıtdılar. Sonra milis kardonunu dağıtdılar. Hətta onların plastmas qalxanları da sındı. Artıq heç bir qüvvə bu nəhəng kütlənin qarşısında dayana bilməzdi. Oradan birbaşa Neftçilər prospektinə çıxdıq və meydana doğru irəlilədik. Meydanda bizi gözləyən o nəhəng kütlə ilə birləşdikdə, nəhəng bir insan seli əmələ gəldi.\n- Təxminən neçə nəfər idi?\n- İstintaqın materiallarında qeyd olunurdu ki, meydanda bizi 50 min nəfər gözləyirdi. Biz 13:40-da meydana çatdıq. Səhər saat 8:00-da çıxmışdıq və günorta 13:40-da çatmışdıq. Tribunadakı insanları düşürdük, onlar da tanınmış adamlar idi. Xəlil Rza Ulutürk, Sabir Rüstəmxanlı və digərləri. Mən tribunaya çıxdım, çıxış elədim və elan elədim ki, mitinq çoxgünlük olacaq. Üçrəngli bayraqlar qırıldığı üçün əlimdə Azərbaycan SSRİ-nin bayrağı idi.\n- Tribunadakı digər hərəkat rəhbərləri ilə həmin dövrdə münasibətiniz necə idi?\n- Münasibətimiz yaxşı deyildi, onlar axıra qədər məndən narazı qaldılar. Onlar başqa şey istəyirdilər.\n- Nə istəyirdilər?\n- İstəyirdilər ki, mitinqi onlar aparsınlar. Hazır mitinq idi, onu aparmağa nə var ki. Şairdir şeir oxuyacaq, biri gəlib mahnı oxuyacaq. Bizim tələblərimiz isə sırf siyasi idi. Tələbimiz bu idi ki, Dağlıq Qarabağda siyasi hökumətimiz bərpa olunmalıdır, komendant saatı elan olunmalıdır. Tələbin sonunda yazmışdıq ki, bu şərtlər 24, 48 və qeyri-müəyyən saata qədər həll olunmasa, heç vaxt meydanı tərk etməyəcəyik. Hökumətdən tələb edirdik ki, bizə burada ərzaq satılmalıdır. Həm də qorxurdum ki, insanlar çörək dalınca gedər, meydanı hökumət qüvvələri tutar. Sonradan bir tələb də əlavə etdik ki, SSRİ Ali Sovetinin deputatları Moskvada keçirilən sessiyada bizim tələblərimizi elan etməlidirlər, əgər elan etməsələr, onların Azərbaycana qayıtması məsləhət deyil.\n- O zaman rəhbərlikdə, idarəetmədə təmsil olunan şəxslərdən gizli və ya aşkar şəkildə də aranıza qatılanlar var idimi?\n- Gizli şəkildə qatılanlar var idi, onlar vəzifələrinin tələbi ilə bizi uzaqlaşdırmağa çalışsalar da, əslində bizə simpatiya duyurdular. Bizə çörək satışını təşkil edənlər var idi ki, insanlar meydandan dağılmasın. Mən tutuldum və bir müddət Dövlət Təhlükəsizlik Komitəsinin təcridxanasında saxlanıldım, orada gördüm ki, daxili türmənin rəisi də meydanda imiş, daxili işlər nazirinin müavin də orada imiş. Onlar casusluq edirdilər.\n- O zaman meydanda olanlardan əksəriyyəti niyə sonradan siyasi meydanda qalmadı?\n- Qalanlar da oldu. Məhəmməd Hatəmi, Sabir Rüstəmxanlı qaldı. Nemət Pənahlı meydana sonradan qatıldı. Mən qarın nahiyəmdən ciddi zədə almışdım, getdim müalicə aldım və meydanın 3-cü günü gəldim. Onda Bəxtiyar Vahabzadə və Xəlil Rza Ulutürk də mənimlə birlikdə gəlirdi, milis onları meydana buraxdı, məni isə buraxmadı. Ancaq istintaqda ifadə verəndə meydan hərəkatında iştirak edənlərin hamısı mənim üzümə durub ki, hər şeyi mən təşkil etmişəm, onlar isə gəlib mitinqi hazır görüblər. İstintaq materiallarında 17 noyabr mitinqinin yeganə təşkilatçısı məni göstərdilər. Mən də boynuma aldım ki, mən eləmişəm. Hamı deyirdi “sən artıq Sibirdəsən. Orada şalban daşıyanda ağlın başına gələcək”. Mitinqdən məni uzaqlaşdırmaq üçün əllərində arqument o oldu ki, guya məni hökumət adamları ilə danışıqlar apararkən görüblər. İstintaq isə heç vaxt bu iddianı sübut edə bilmədi.\n- Bəs, meydan hərəkatının liderləri arasında hökumətlə danışıqlar aparan var idimi?\n- İstintaqda hamısı bildirdi ki, o zamankı hökumətin tələbi ilə mitinqə gəliblər.\n- Reallıqda da belə idimi?\n- Bəli, hökumətlə əlaqələri var idi. Nemət Pənahlı özü 13 dəfə Vəzirovla görüşübmüş. Onlar özbaşına deyildi. İstintaqda da yazıblar ki, partiyanın tapşırığı ilə orada iştirak etmişik, hamısını Ənvər edib.\n- Meydanda pul yığılırdı, o pullar haraya gedirdi? Sizin də xəbəriniz var idimi?\n- Mən heç vaxt imkan verməzdim ki, ictimai yerdə pul yığılsın, bu cinayət idi və mənə qarşı idi. Mən pulu öz cibimdən xərcləyirdim, uşaqlara kökə və su aldırırdım. İkinci gündən sonra camaat bizə isti yemək gətirirdi, çay verən var idi. İnsanlar hər şeyindən keçməyə razı idi, təki biz meydanda qalaq. İnsanlar elə bilirdi ki, biz burada dayanmasaq, ölkə dağılacaq, dayansaq hər şey Azərbaycanın xeyrinə olacaq. Qoca qadınlar əlləri əsə-əsə stəkanla çay gətirib paylayırdılar. Pul yığmağı Nemət Pənahlı başlatdı, milyonlarla manat pulun taleyinin necə olduğu bilinmədi. Pul məsələsində mən yox idim. Rus müstəntiqlər də mənə deyirdi ki, sən elə əclafsan ki, günlərlə mitinqi aparsan da bir dənə səhv tutmaq mümkün deyil. Biz sənin işlərini ancaq təhrif edib səndə səhv tuta bilərik.\n- O mitinqin nəticəsi olaraq bir müstəqil Azərbaycan quruldu. O zaman arzuladığınız Azərbaycanla indiki Azərbaycanla eynidirmi?\n- Qətiyyən. Dünyanın ən təcrübəli siyasətçisi də Azərbaycanı bu gündə görəcəyini düşünə bilməzdi. Torpaqlarımız işğal edilib, biz isə mahnı oxuyuruq, heç nə olmamış kimi həyatımıza davam edirik. Biz Azərbaycanı necə təsəvvür edirdik? Canından, ailəsindən, uşağından keçən... (kövrəlir).. Danışa bilmirəm... Biz insanları Azərbaycan Xalq Cümhuriyyətini yaradan insanlar kimi təsəvvür edirdik. Elə bilirdik ki, bizdə Məhəmməd Əmin Rəsulzadə, Fətəli Xan Xoyski, Əhməd bəy Ağayev kimi insanlar olacaq. Mənim ağlıma gəlməzdi ki, mitinqdə imperiya əleyhinə danışanlar, içəridə imperiya müstəntiqlərinə əl çalacaq, onlara sağ ol deyəcəklər. Müstəntiqlər də təsdiq edirdilər ki, Ənvər Əliyev olmasaydı, Bakıda çoxgünlük mitinqi heç kim təşkil edə bilməzdi. O ifadələr istintaq materiallarında var.\n- İndiki gəncliyi o dövrün gəncliyi ilə müqayisədə necə görürsünüz? Sizcə yatmış bir potensial var, yoxsa ümumiyyətlə yoxdur?\n- Mən o dövrlə indiki dövrü heç cür müqayisə edə bilməzəm. O dövrdə bizdə milli düşüncə yüksək idi.\n- İndiki gənclik o dövrə uduzurmu?\n- Gənclik də uduzur... Hamımız uduzuruq. 50 ildən sonra tariximizi vərəqləyən insanlar bizə bəraət qazandırmayacaq. Əgər bu gün 10 milyonluq xalq torpaqlarının itirildiyi günü küçələrdə anmırsa, inciməyin, mən bu dövrü o dövrlə müqayisə edə bilmərəm. Hər bir xalqın tarixində belə dövrlər 20-30 ildən bir olur. Orada o qədər fədakar insanlar var idi ki, indi onlar yoxdur. O günlər müqəddəs günlərdir. O günləri ancaq vicdanı ləkəlilər təhqir edə bilər, iraq tuta bilər. Azərbaycan xalqının qanı ilə, vicdanı ilə tarixə yazdığı bir bayram var, o da ancaq və ancaq 17 noyabrdır.


Prezidentin xüsusi nümayəndəsi və xüsusi nümayəndənin müavini vəzifəsi yaradılır » Memur.az\nTarix : 5-02-2021, 08:34 | Bölmə: siyaset\nAzərbaycanda iki yeni vəzifə yaradılıb.\nAZƏRTAC-ın məlumatına görə, bu, Prezident İlham Əliyevin fərmanı ilə təsdiq edilmiş “İnzibati və yardımçı vəzifələrin Təsnifat Toplusu”na edilmiş dəyişiklikdə öz əksini tapıb.\nDövlət başçısının digər fərmanı ilə “Azərbaycan Respublikası Prezidentinin xüsusi nümayəndəlikləri haqqında Əsasnamə” təsdiq edilib.\nFərmanla mərkəzi və yerli icra hakimiyyəti orqanları və dövlət qurumları Azərbaycan Respublikası Prezidentinin xüsusi nümayəndəliyi təşkil edilmiş müvafiq ərazilərdə fəaliyyətlərini Azərbaycan Respublikası Prezidentinin müvafiq ərazidəki xüsusi nümayəndəsi ilə əlaqələndirilmiş qaydada həyata keçirirlər.\n22:02 İlham Əliyev 4 yeni fərman və sərəncam imzalayıb - siyahı


Mostbet Casino Rəsmi Saytı – viaggiboccuzzionline.com\nOnlar sertifikatlaşdırılmış RNG üzərində işləyir və demo versiyasını təqdim etmirlər. Elementar təlimatlarla seçici ilə birlikdə sadə əyləncə. Qeydiyyat sürətlidir, eksklavların bağlanması effektivdir. 2x başlığın daşınan üst hissəsi HOTBATTLE aşağı düşə bilmədi, tez işləyir.\nOnun əsl Drgn veb-saytı qadcetləriniz üçün tamamilə uyğunlaşdırılıb.\nBu play2x oyununun şifrəli nəticəsini əldə etməyinizi xahiş edə bilərsiniz.\nƏlbəttə ki, ödəniş etməyinizi arzu edirik. yalnız qobur veb-saytındakı balansın doldurulduğu pul kisəsi üçün mümkündür.\nMaksimum mərc hesab valyutasında müəyyən edilir, lakin bir elfid üçün mərcləri məhdudlaşdırır.\nMarathon Bet həm də Marafonbet-dir – Bu oyunçular üçün çoxlu imkanları olan qeyri-adi bukmekerdir.\nEffektiv 100% fədakar nvuti zəmanət verir, həmçinin bloklar Hash aldıqdan sonra açılır, yalnız bloklar haqqında məlumat dəyişdirildikdə Hash dəyişikliyinə səbəb olur. Deyə bilərik ki, biz bu oyunun nəticəsini şifrələdik bandaj Kabur. [newline]Metod 100% dürüstlüyə zəmanət verir və bloklar Hash-ın alınması ilə bağlı psevdo-araşdırma açır, lakin bloklar haqqında məlumat dəyişdikdə, bu, Haş-ın dəyişməsinə gətirib çıxarır. Cashback real və bonus hesablardakı pullardan istifadə etməklə mərc edilir.\nQeyd etmək istərdik ki, ödəniş yalnız qoburun saytında balansın doldurulduğu pul kisəsi ilə mümkündür. drgn veb-saytının təhlükəsizlik tərəflərini nəzərə alaraq. suallara fırıldaqçı cavablarla hesabınızın balansını qorumaq üçün işləyin http://mostbetsitesi2.com/az/. Onlar yoldaşları maddi uduş qazanmaq üçün çağırırlar, təmtəraqlı bir binada və ya kresloda oturun və hansı yerdə heç bir şey sizi narahat etmir. Müasir müraciət konsepsiyası hər hansı töhfəyə görə 10% kredit verəcəkdir. Bunun üçün yeganə zərif addımı atın – ona bir hiperlink və Dragon Money Dog veb saytını göndərin və ya ictimai şəbəkələrdə, forumlarda yerləşdirin. Oyun üçün ən yaxşı mentalitet və hər iki Nvuti oyunçusu üçün Drgn lisenziyalı oyunlar, bonuslar və sürətli bankçılıq üsullarının rəsmi veb-saytı.\nCashback hesablanması bazar ertəsindən bazar gününə qədər aparılır.\nBonus pulunu yalnız idman mərc oyunlarının təkmilləşdirilməsi üçün istifadə edə bilərsiniz.\nSizə Mostbet kazinosundan istifadə etməyə icazə verə bilərsiniz. istənilən vaxt güzgü.\nBu, meyvə simvolları və 1-3 çarxlı slotlar və ya 3D qrafika, möhtəşəm xüsusi effektlər və qeyri-adi mexanika ilə qeyd olunan simulyatorlar ola bilər. Artımın əvvəlində Petreshty-də bunu etmək lazım deyil, həm də bu gün Dragon Money-də hər kəs tərəfindən mobil cihazlardan onlayn olaraq qəbul edilməyəcəkdir. Əsl Drgn vebsaytınız qadcetlərinizə tamamilə cavab verir. İctimai vebsayt binanın xaricində, ən yaxşısı isə ictimai bağça kimi ictimai, təhsil müəssisəsi kimi istifadəyə verilir. Bu nvutidə kazinonun rəsmi saytında onun işinin legitimliyinə zəmanət verən təsdiqedici ifadə var, əslində up-x istifadəçiləri işə götürmək üçün vacib şərt hesab olunurdu.\nDigər eksperimental vəsait hesablanması – texniki dəstək xidmətinin tələbi ilə hesab yaratdıqdan və hədiyyə aldıqdan sonra ilk növbədə avtomatik aktivləşdirmə. Əgər 9 bir 10 hadisə bir akkumulyatorda qazanırsa və xbet bu 9 tədbirdən uduşların kreditindən 9% bonus verir. Maraqlı tapşırıqları yerinə yetirən kazino oyunçularını köhnə mükafatlar gözləyir.\nYeni istifadəçilər oyun platformasının bütün xidmətlərini əldə etmək üçün kazino saytında hesab yarada bilərlər.\nDrgn və ya Dragon Money və ya Dragon Money tanınmış sistemlərə daxil olan xidmətlərdir. Mükafatlar kateqoriyası.\nOnları aktivləşdirdikdən sonra oyunçu pulsuz fırçaları göstərən bir yuva və yapışqan işə salmalıdır.\nLeonbet və ya leonbet – Çoxlu sayda möhtəşəm həyata keçirmə. Rusiya Federasiyasında oynamaq üçün lisenziyaların.\nEvdə qumar oynamaq çox vaxt seçilir, çünki o, həm əyləncə zamanı təhlükəsizliyə zəmanət verir, həm də istifadə baxımından çox yaxşı deyil.\nSon üsul daşınan qurğunun qəbul edilməsidir. Qeyri-depozit almaq üçün zəruri qayda odur ki, yaradılmış hesab istifadəçi üçün ilk və yeganə olmalıdır. Doğrulama ad, e-poçt ünvanı, mobil telefon nömrəsi, IP ünvanı və s. Eyni onlayn kazinoda depozit olmadan qeydiyyatdan keçmək üçün digər əşyalarla ikinci slot maşınlarına daxil olmaq üçün hərəkət etmək üçün sadə bir ardıcıllığa əməl etməlisiniz. Onları aktivləşdirdikdən sonra oyunçu boş əlləri göstərən bir yuva və yapışqan işə salmalıdır. Onlar nəzərdə tutulduqdan sonra bonus hesabındakı uduşların məbləği qaydalarda göstərilən mərclə mərc edilir.\nHər oyunun yanında duz və qalib nömrəni (0-dan ) ehtiva edən SHA-512 alqoritmi tərəfindən sətir yaradılır. Siz up-x deyə bilərsiniz, ancaq qarşınızda bu oyunun şifrələnmiş nəticəsidir. Metod 100% dürüstlüyə zəmanət verir, buna görə də yalnız əvvəlcədən gördüyünüz oyunun Hash-ı, yalnız nömrələri gətirmək üçün dəyişdiyiniz zaman Hash dəyişəcək. Bir səpələnmə işarəsi verilirsə, ilkin mükafat drgn tutulur. qaç.\nBatareya və ya Batareya və ya Batareya – Yaxşı bir layihə maraqlı oyunlar və ideyaları birləşdirdi. Fonbet və ya Fonbet – Mobil cihazdan istifadə edərək oyun oynamaq üçün yüksək təlim keçmiş layihə. Betboom həm də betboomdur – Onun gözəl interfeysi və telefonlarda oynamaq üçün gözəl qabığı var. Marathon Bet Marafonbet-dən biridir – Oyunçular üçün böyük minimum imkanlara malik yalnız qeyri-adi bukmeker kontorudur. Minalar oyununun məqsədi mina olan birinin sözünü açmadan boş blokları açmaqdır.\nOyunçuların rahatlığı üçün həmin əyləncələr də menyunun ayrıca bölməsindədir. Canlı kazino proqramı Ezugi və Evolution Gaming kimi müxtəlif şirkətlər tərəfindən təqdim edilmişdir. Müştərilər növə görə bölünmüş peşəkar dilerin iştirakı ilə təxminən 200 pippard oyununa çıxış əldə edə bilərlər. Ayrı bir sekme VIP otaqları siyahıya alır, maksimum mərc etməyə imkan verir. Mostbet Casino rəsmi saytı 2009-cu ildən qonaqları qəbul edir.\nQeydiyyatdan keçən zaman, bir qayda olaraq, belə şərtlər mövcud deyil.\nBaxmayaraq ki, heç vaxt götürməmişəm və inanıram ki, kimsə onunla tək başına bir bankroll yığıb qalib gələ bilib. dəyərli bir şey.\nDrgn rəsmi saytında oynamaq üçün ən yaxşı qabiliyyət lisenziyalı oyunlar, bonuslar və bu Nvuti oyunçuları üçün sürətli pul çıxarma üsullarıdır.\nOyun klubu ziyarətçilərinə keyfiyyət təklif edir. tanınmış brendlərin proqram təminatı, loyallıq proqramında iştirak və müntəzəm turnirlər.\nQeydiyyatdan keçmək üçün 2022-ci ilin yanvarında qazancın çıxarılması ilə bu yeni depozitsiz kazino bonusları bu səhifədədir.\nFərqli domendə qeydiyyatdan keçmiş eyni rəsmi kazino saytı kimi. Əkiz saytdakı istifadəçilərdən hesabın yenidən yaradılması tələb olunmur. Yeni başlayanlar üçün kazinoda hesabı qeydiyyatdan keçirmək üçün adi anketi doldurmaq kifayətdir.\nİlk əmanətin psevdo-təftişi, lakin qeydiyyat üçün 100 pulsuz fırlanma mərc etməklə, ikinci bonus verilir. Ekranda xəta görünsə, hesabı yenidən yaratmalısınız. Brendli kazino tətbiqini quraşdırdıqdan sonra müasir cihazların sahibləri ekranda görünən push bildirişlərinə çıxış əldə edəcəklər. Kazino müştərisi xoş interfeysə malikdir və ikinci oyunlara və mərclərə dərhal çıxışı təmin edir. Mostbet hər bir müştəri tərəfindən mobil telefonla yüklənə bilər, bu, həmişə əyləncəyə çıxışı saxlayacaqdır. Saytda kazino səhifənin yuxarısındakı ƏS ikonunu seçəcək və “Yüklə” üzərinə klik edəcək.\nMostbet kazino güzgüsünün ünvanını əldə etməyin bu üsulu e-poçt xəbər bülleteninə abunə olmaqdır. Bu, aktiv güzgülər və ləğv edilməmiş mərclər və idmanla bağlı cari xəbərlər haqqında vaxtında məlumat əldə etməyə imkan verəcəkdir. Bəzi ölkələrdə Mostbet Casino-nun fəaliyyəti məhdudlaşdırıla bilər. Bloklamanı keçmək üçün istifadəçilər işləyən güzgüdən istifadə edirlər.\nŞirkət müştəriyə xüsusi proqram təminatı, pul idarəçiliyi ilə təmin edilmiş upx, yalnız təhlükəsizlik məzmunu verir. Upx nvuti uno və ayıklama funksiyaları, dizayn və məsələn daha güclü olur. Mükafat məbləğləri nvuti – kiçik təsəlli mükafatlarından, kiçik valyuta rüsumlarının nvuti sonu. Hər şey yalnız uğurdan asılıdır, ikinci müəyyən oyunçu üçün indi nə qədər yaxşıdır. İstənilən vaxt şəxsi mükafatı ləğv edin – sadəcə olaraq fərdi sugeytinə baxın və ödəniş sifariş edin.\nİtirilmiş vəsait operatora qaytarılır və oyunçuya pul çıxarmağın təkmilləşdirilməsi onun bonus alacağından daha çox pul əldə etməkdir. Bəli, sevilestr bayram hədiyyəsi, məsələn, loyallıq proqramının bir hissəsi kimi mərc etmədən heç bir depozit bonusu ala bilməz. Qeydiyyatdan keçərkən belə şərtlər, bir qayda olaraq, mövcud deyil. Onlayn kazinodan xoş gəlmisiniz bonusu FortunaGifts oynayın – təntənəli tarixlərə həsr olunmuş, simvolik mərc tələb edən günlər də heç biri olmadan hesablanır.\nBelə bir mükafat aldıqdan sonra müştəri balansı doldurmadan əsl layiqlilər üçün oynaya və uduşları geri ala bilər. Redaksiya kazinosu. ru Runet onlayn kazinosunda depozitsiz bonuslar üçün bütün müvafiq kodları və promosyon kodlarını, həmçinin onların aktivləşdirilməsi və uduşunun şərtlərini toplayıb. Mostbet rəsmi saytı kluba gələn ziyarətçiləri təhlükəsiz sığınacaqla təmin edir. Müştərilər hakerlər tərəfindən sızma və sındırmalardan məhrum olduqlarına əmin ola bilərlər. Sayt qumar bazarında kristal aydın bir karyeraya malikdir.\nHesab yaratdıqdan sonra Mostbet Casino-nun yeni istifadəçiləri şəxsi məlumatlarla öz profillərini yaratmalı olacaqlar. Yeni istifadəçilər oyun platformasının bütün xidmətlərini əldə etmək üçün kazino saytında hesab yarada bilərlər. Hesab yaratmazdan əvvəl oyunçu Mostbet kazinosunda imzalanmış istifadəçini öyrənməlidir, qumar zalının operatorunun hüquq və öhdəlikləri ətraflı təsvir edilmişdir.\nHansı yeni depozitsiz kazino bonusları və mənfəətin çıxarılması ilə 2022 qeydiyyatı bu səhifədədir. Ziyarətçi ya qəbul şərtlərini qiymətləndirir və depozit qoymadan pulla oynamağa başlayır. Eyni zamanda, oyunçunun bu şərtlər altında və hansı yollarla əldə etdiyi uduşları geri ala biləcəyini başa düşməsi vacibdir. Bunun üçün bağlı ödəniş sistemlərinin siyahısını qiymətləndirmək daha vacibdir. Qeydiyyat zamanı depozit olmadan bonuslar həm təcrübəli oyunçuların təkmilləşdirilməsi, həm də palatalar üçün ən cəlbedici hesab olunur.\nBiz çox vaxt fırıldaqçılar kimi bir çox kazinolarla əlaqə saxlamaqdan çəkinirik. Bir çox oyunçu, kazinonun funksionallığını yüksək qiymətləndirərək, onu oynamağa davam edir və daha yaxındır – hər hansı bir promosunun məqsədi budur. Sadiq müştərilər operatorun uzunmüddətli mənfəətini təmin etməklə depozit qoyur və mərclər qoyurlar.\nEyni demo rejimində kazino qonaqları qumar oyunlarının simvolları, mövcud mərclər və ödənişlər çeşidi ilə tanış olacaqlar. Ödənilməmiş faiz üçün bir slot maşınının beş çarxı, istifadəçilər bu gəlir nisbətini yoxlayın. Qalan dəyər proqram istehsalçısı tərəfindən göstərilən nəzəri gəlirlə müqayisə edilə bilər. Real icarə üçün Mostbet kazinosunda oynayarkən toplanmış bilik və təcrübə tələb olunur. Məqsəd seçicisinin əsas üstünlükləri zdfn2h-də qalibiyyətlərin super-duper sürətli nəticələnməsidir. Poolbet və ya Poolbet – Oyun konsolları oynamaq üçün az tanınan, lakin gözəl bukmeker şirkəti.\nMüasir qumar bazarında mərc oyunları dükanı 2009-cu ildə peyda olub. Rusiya Federasiyasının ərazisində fəaliyyət göstərən hüquqi şəxs Rusiya lisenziyasına malikdir. Beləliklə, bir rəsmi domen – “com” və “ru”. MostBet Rusiya bazarında tanınmış bukmeker kontorudur. MB Leggi tutto…


Silvestr Stallone kinostudiyanı məhkəməyə verdi '; // item += '\nSilvestr Stallone kinostudiyanı məhkəməyə verdi\nAktyor Silvestr Stallone "Warner Bros. Entertainment" kinostudiyasını məhkəməyə verib.\n"Ölkə.Az" xəbər verir ki, aktyor şirkəti "Dağıdıcı" filminə görə kassa gəlirindən payını vermədiyinə görə ittiham edir. Film 1993-cü ildə lentə alınıb.\nLos-Anceles məhkəməsində qaldırılan iddiaya əsasən, aktyor müqaviləyə görə "Dağıdıcı" filmi 125 milyon dollardan çox gəlir götürsə, studiya aktyora gəlirinin 15 %-ni ödəməli idi. Film isə dünya prokatında 159 milyon dollardan çox gəlir əldə edib.\nAmma şirkət bəyan edib ki, 57 milyon dollar büdcəsi olan film gəlir əldə etməyib. Stallone vəziyyəti aydınlaşdırmağı tələb edəndə şirkət ona 2.8 milyon dollarlıq qəbz göndərib.\n70 yaşlı aktyor faizdən əlavə təzminat da tələb edir.


Əkin subsidiyasının məbləğinin müəyyənləşdirilməsi proseduru açıqlanıb İqtisadiyyat\n15 Yanvar 2020 16:01\nKənd Təsərüfatı Nazirliyindən verilən məlumata görə, payızlıq əkinlərlə bağlı subsidiyaların verilməsi yoxlamaların tamamlanması ardıcıllığına uyğun olaraq mərhələli qaydada həyata keçiriləcək. Artıq ilkin sənəd qəbulundan sonra hesablanmış subsidiya məbləğləri barədə məlumatı ehtiva edən elektron bəyannamə-ərizələr fermerlərin şəxsi kabinetlərinə göndərilib.\nÇoxillik əkmələrlə bağlı edilən bəyanlara uyğun olaraq hesablamaların, yoxlamaların aparılması və optimal müddətdə ödənişlərin həyata keçirilməsi nəzərdə tutulur. Azərbaycan Respublikası Prezidentinin 2019-cu il 27 iyun tarixli 759 nömrəli Fərmanına əsasən, bitkiçilik sahəsində subsidiyaların hesablanmasında istifadə olunan baza məbləği 200 (iki yüz) manat müəyyən edilib. Hər bir fermer üçün sənədlərini təqdim etdiyi torpaq sahələrində əkdiyi və bəyan etdiyi bitki növü üzrə baza məbləğinə əmsal tətbiq edilməklə əkin subsidiyası hesablanır.\nƏkin subsidiyası veriləcək bitkilər üzrə əmsallar barədə artıq Aqrar Subsidiya Şurası tərəfindən qərar qəbul edilərək ictimaiyyətə elan edilib (http://akia.gov.az/az/single/36). Fermerlər bu subsidiya məbləğini 2019-cu ildən onların istifadəsinə verilən kalkulyator http://akia.gov.az/az/calc/ vasitəsilə öyrənə bilirlər. Nəzərə alınmalıdır ki, pambıq, tütün, fındıq, çəltik, çay bitkilərinin istehsalı Aqrar Subsidiya Şurası tərəfindən müəyyən edilən rayonlar üzrə dəstəklənir. Burada məqsəd qeyd edilən bitkilərin yüksək məhsuldarlıq əldə edilən və ya edilə biləcək rayonlar üzrə istehsalının dəstəklənməsidir.


25 Yanvar 21:19 | 4 558\nAzərbaycanın Avropa Şurası Parlament Assambleyasındakı (AŞPA) nümayəndə heyəti AŞPA-nın yanvar sessiyasında iştirak etmək üçün Fransanın Strasburq şəhərinə yola düşür".\nSİA xəbər verir ki, bunu "APA" ya açıqlamasında Azərbaycanın Avropa Şurası Parlament Assambleyasındakı (AŞPA) nümayəndə heyətinin rəhbəri Səməd Seyidov deyib.\nS.Seyidov bildirib ki, yanvarın 27-də AŞPA-nın sessiyası başlayacaq: "Düzdür, nümayəndə heyəti tam tərkibdə Strasburqa gedə bilməyəcək. Nümayəndə heyətinin bəzi üzvləri həddindən artıq çox məşğuldurlar, parlament seçkiləri ilə əlaqədar təbliğat-təşviqat kampaniyasındadırlar. Biz hamımız məşğuluq. Ancaq AŞPA-da elə işlər var ki, onları diqqətsiz qoymaq olmaz. Bu sessiya bizim üçün çox vacibdir. Birincisi, biz Avropa Şurasında 20 yanvar faciəsinin 30-cu ildönümünə həsr olunmuş böyük bir tədbir keçirməliyik. Beynəlxalq ictimaiyyət bu faciə barədə məlumatlı olmalıdır. Biz bu tədbirə həm beynəlxalq səviyyədə qonaqları dəvət edəcək, həm də Avropa Şurası rəsmilərinə və AŞPA deputatlarına məlumatlar verəcəyik. İkincisi, Avropa Şurasının idarə olunmasında böyük bir böhran yaşanır. Ona görə yeni prosedur qaydaların tətbiqinə başlanılması ilə bağlı geniş müzakirələr olacaq. Azərbaycan olaraq bu istiqamətdə tövsiyələrimizi və fikirlərimizi müdafiə etməliyik. Avropa Şurasının fəaliyyətini normal şəkildə təşkil etməsi istiqamətdə bizim bəzi təkliflərimiz qəbul edilib. Yəni Avropa Şurasının ali dəyərləri dövlətlərə qarşı bir təzyiq mexanizmi, bir alət kimi istifadə olunmasın. Təəssüflər olsun ki, Avropa Şurasının mövcud iş prinsipi bu məsələləri gündəmdən çıxarmır".\nS.Seyidov qeyd edib ki, Azərbaycanla bağlı siyasi məhbuslar kimi təqdim edilən şəxslərin məsələsi müzakirə olunacaq: "Bu məruzəni AŞPA-nın məruzəçisi Thorhildur Sunna Aevarsdottir hazırlayıb və bu məruzə sessiyada müzakirə olunacaq. Biz bu yanaşmaya öz tənqidi fikirlərimizi bildirmişik. Bununla yanaşı, biz bu məruzəyə çox ciddi dözümlülük və konstruktiv yanaşma da nümayiş etdirdik. Biz çalışmışıq ki, konstruktiv dialoq formasında bu məsələni müzakirə obyektinə çevirək. Biz məruzədə yer alan müsbət məqamlara arxalanırdıq. Məsələn, bu sırada Prezident İlham Əliyevin hüquq sistemində islahatlarla əlaqədar 2017-ci il və 2019-cu ildə imzaladığı fərmanlar, siyasi məhbuslarla bağlı hansısa bir siyahının gündəmə gətirilməməsi, Azərbaycanda vaxtı ilə yaradılmış İnsan haqları üzrə İşçi Qrupunun fəaliyyətinin bərpa edilməsi vardı. Ancaq nə edəsən ki, bir neçə dəfə dalbadal həm Thorhildur Sunna Aevarsdottir və Monitorinq Komitəsinin həmməruzəçiləri tərəfindən bu məruzə ilə bağlı verilən bəyanatlar, həm bu məruzənin Azərbaycanda seçkilərlə bağlanması, həmçinin Avropa Şurasının seçki müşahidə missiyasının parlament seçkiləri ilə bağlı bəyanatı onu göstərir ki, Avropa Şurası yenə də köhnə ab-havasından və üslubundan əl çəkmək niyyətində deyil. Yenə də məsələləri siyasiləşdirilmiş şəkildə ölkəyə qarşı bir təzyiq, bir alət kimi istifadə etməkdən əl çəkmir. Bununla da Avropa Şurası bizə yox, özü-özünə böyük problemlər yaradır. Həm də bilə-bilə ki, artıq bu üslub işləmədiyinə görə Avropa Şurasının bu iş prinsiplərini dəyişdirmək niyyətində olan müzakirələr təşkil edəcək. Başqa sözlə, Avropa Şurası bu üslubu dəyişdirmək istəyərkən də son ana qədər ölkələrə ali dəyərləri bir alət kimi istifadə etməkdən əl çəkmir. Bu da çox mənfi nəticələrə gətirib çıxarır. Faktiki Azərbaycanın konstruktiv dialoq qurmaq təklifinin üzərindən bir xətt çəkmək cəhdi kimi qiymətləndirilən bir bəyanatlarla çıxış edirlər. Bu, qəbuledilməzdir".\nAzərbaycanın AŞPA-dakı nümayəndə heyətinin rəhbəri Azərbaycanın dialoqa həmişə hazır olduğunu vurğulayıb: "Amma parlament seçkilər keçirilməmiş seçkilər haqqında fikir söyləmək, öncədən hansısa mülahizələri gündəmə gətirmək, seçkilər haqqında artıq formalaşmış rəylər paylaşmaq qəti qəbuledilməzdir. Bu nöqteyi-nəzərdən hesab edirəm ki, Avropa Şurasının strukturları, məruzəçiləri nə qədər çox bu istiqamətdə gedəcəklərsə, bir o qədər özləri-özlərinə problem yaradacaqlar. Biz artıq bu problemləri görürük. Rusiyada keçiriləcək referendum öncəsi Avropa Şurası və başqa beynəlxalq təşkilatların qanunlarının gündəmdən çıxarılması məsələsi belə müzakirə olunur. Türkiyə və Polşanın Avropa Şurası, Macarıstanın Avropa Şurası və Avropa İttifaqı ilə bağlı problemləri göz önündədir. Bu beynəlxalq təşkilatlar başa düşməlidirlər ki, ölkələrin müstəqilliyini, müqəddəratını qoruyub dəstəkləmək istiqamətində fəaliyyət göstərməlidirlər. Əksinə, mövcud problemlərin üzərinə yeni problemlər əlavə etməməlidirlər. Bir daha təkrar edirəm ki, ali dəyərləri öz korporativ və şəxsi məqsədləri üçün istifadə etməməlidirlər".\nS.Seyidov Azərbaycan nümayəndə heyətinin AŞPA-nın qış sessiyasında Azərbaycanın maraqlarını müdafiə edəcəyini söyləyib: "Nümayəndə heyəti Azərbaycanın mövqeyini, düşüncələrini ortaya qoyacaq, ölkənin maraqlarını müdafiə edəcək. Amma Avropa Şurası bu məsələləri yenə də öz formatında təqdim edəcəksə, bu, xeyir gətirməyəcək. Əminəm ki, bizim mövqeyimiz başa düşüləcək, qəbul olunacaq və bu istiqamətdə əməkdaşlıq davam etdiriləcək. Əks halda isə daha böyük problem nəinki Azərbaycan, Avropa Şurası üçün yaranacaq".


AERA: Hər hansı sahibkardan şikayət olsa, onun fəaliyyəti yoxlanılacaq | Report.az\nAERA: Hər hansı sahibkardan şikayət olsa, onun fəaliyyəti yoxlanılacaq “Hazırda Energetika Nazirliyi yanında Enerji Məsələlərini Tənzimləmə Agentliyinin (AERA) 223 əməkdaşı var. Agentliyin fəaliyyəti tənzimləmə və monitorinq olmaq 2 hissədən ibarətdir”.\n18 Noyabr , 2019 12:10\n“Hazırda Energetika Nazirliyi yanında Enerji Məsələlərini Tənzimləmə Agentliyinin (AERA) 223 əməkdaşı var. Agentliyin fəaliyyəti tənzimləmə və monitorinq olmaq 2 hissədən ibarətdir”.\n“Report” xəbər verir ki, bunu AERA-nın İdarə Heyətinin sədri Samir Axundov bildirib.


Rum surəsinin 42-45-ci, 47-ci, 51-53-cü ayələrinin təfsiri\n« Məryəm surəsinin 30-35-ci, 37-ci və 28-ci ayələrinin təfsiri\nZəriyət surəsinin 10-cu ayəsinin təfsiri (10 dekabr 2011-ci ildəki söhbətdən) »\nHörmətli Adnan Oktarın 10 dekabr 2011-ci ildəki müsahibəsində Rum surəsi ilə əlaqədar verdiyi şərhlər.\nAdnan Oktar: Rum surəsi 42-ci ayə, Allah belə buyurur. Şeytandan Allaha sığınıram. “De: “Yer üzündə gəzib dolaşın“, hal-hazırda necə gəzib dolaşırıq? İnternetlə və ya televizorun pultu ilə, basırıq, oradan oraya, oradan oraya gəzirik. Bu da gəzməkdir, internetdə araşdırma aparırıq, o da gəzməkdir. “Yer üzündə gəzib dolaşın“, bu ayənin hökmünə gəzib dolaşmaq daxildir. Basırsan başqa bir ölkəyə keçirsən, basırsan digər bir ölkəyə keçirsən, yaxud başqa bir kanala “beləliklə də, daha əvvəlkilərin”, bir saat əvvəlki də olar, bir həftə əvvəlki də olar, bir ay əvvəlki də ola bilər, 10 dəqiqə əvvəlki də ola bilər, “daha əvvəlkilərin necə bir aqibətə uğradıqlarını görün”.\nAllahın, bəlalarını necə verdiyini, necə rəzil, rüsvay etdiyini, Allahın necə alçaltdığını, necə dəyərdən saldığını, xaraktersizliklərini, şəxsiyyətsizliklərini, əxlaqsızlıqlarını, alçaqlıqlarını, pisliklərini necə ortaya çıxartdığını görün deyir. Gücüm olaraq bunu göstərirəm, görün deyir. “Onların çoxu müşrik kimsələrdi”. Müşrik nə deməkdir? Müşrik, Allahın hökmünə tabe olmur, xurafata tabe olur. Bütləri var, filan şeyi büt qəbul etmiş, bütə tabe olur. Qurana tabe ol deyirsən, “mən bütə tabe olaram” deyir. Allah, bəlalarını necə verdiyimi görün deyir. “Elə isə, qarşısıalınmaz gün Allah tərəfindən”, yəni Allahın tətbiqinin yerinə yetəcəyi gün, “göndərilməmişdən əvvəl, üzünü dimdik ayaqda duran dinə tərəf çevir!“\nDimdik ayaqda duran din hansıdır? İslamdır. İslam nədir? Quran. Allah:“O gün parça-parça bölünəcəklər” deyir. Müşriklər ayrı, münafiqlər ayrı, kafir kişilər və kafir qadınlar, münafiq kişilər və münafiq qadınlar, mömin kişilər və mömin qadınlar ayrı-ayrı qruplaşarlar. “Kim inkar etsə, artıq onun inkarı öz əleyhinədir”, öz başı bəlaya girir, maddi və mənəvi cəhətdən çökür, ölkə olaraq çökürlər, iqtisadi böhran meydana gəlir, alçalmış olurlar. “Kim yaxşı bir əməl işləsə“, yəni səmimi bir davranış göstərsə, “artıq onlar öz lehlərinə olaraq (cənnətdəki yerlərini) döşəyib hazırlayırlar”. Allah: “Öz yerlərini hazırlayırlar, cənnətdəki yerlərini döşəyirlər” deyir. Göstərdikləri hər gözəl əxlaq nümunəsi, hər savab, aldıqları hər savab, cənnətdə onlara nemət kimi hazırlanır.\nMəsələn, onlar savab işlədikcə cənnətin yataqları hazırlanır, döşəkləri hazırlanır, cənnət qadınları hazırlanır, cənnət yeməkləri hazırlanır, Allah: “Həmişə döşəyirlər” deyir. O: “Savab qazandıqca cənnət döşənilməyə davam edər” deyir. Allah: “Cənnəti onlar üçün hazırlayaram” deyir. “(Bu, Allahın) Öz lütfündən iman gətirib yaxşı əməllər işləyənləri mükafatlandırması üçündür”. Səmimi işlər görənləri mükafatlandırması üçündür deyir. “Şübhəsiz ki, O (Allah), kafirləri sevməz”. Sevmədikdə nə edir? Başlarını əzir. Allah münafiqləri sevirmi? Nifrət edir, onların da başını əzir, inşaAllah.\nƏlbəttə ki, bizim nifrətimiz Allahın nifrəti kimi deyil, inşaAllah. “And olsun, Biz səndən əvvəl öz qövmlərinə elçilər göndərdik”, (yəni mehdilər, mürşidlər, peyğəmbərlər göndərdik) “belə ki, onlara açıq-aydın dəlillər gətirdilər”, açıq-aydın əlamətlər, Peyğəmbərimiz (s.ə.v)-ın açıqlamalarını, Quranın açıqlamalarını açıqca gətirirlər, isbat edirlər, izah edirlər, “beləliklə, Biz də günahkarlardan intiqam aldıq”. Belə ki, açıqlanmışdır, lakin açıqlanmasına baxmayaraq əxlaqsızca inkar edirlər, alçaqcasına müqavimət göstərir, Allah: “Bildirdikdən sonra müqavimət göstərdikləri üçün intiqam aldım” deyir. Əxlaqsızlıq etdikləri üçün, “beləliklə, Biz də günahkarlardan intiqam aldıq. İman gətirənlərə kömək etmək isə, Bizim üzərimizdə haqqdır”. İman gətirənlər, yəni hz. Mehdi (ə.s) və tələbələri. Hz. Mehdi (ə.s)-a tabe olanlar, məsələn, türk milləti, İslam aləmi, inşaAllah.\nŞeytandan Allaha sığınıram. Allah 51-ci ayədə: “Andolsun, əgər Biz külək göndərsək, onlar da onun (əkinlərinin) saraldığını görsələr, mütləq bundan sonra nankorluq edərlər”. Əkini saralmış görürlər, məsələn, Allaha şükür etmək, həmd etmək əvəzinə nankorluq edir, əxlaqsızlıq edir. Məsələn, Allah nemət verir, Axırzaman əlamətləri meydana gətirir, Allah möcüzələr meydana gətirir, xariqələr meydana gətirir, o isə, görməzlikdən gəlir, nankorluq edir. “İndi sən, nə ölülərə (söz) eşitdirə bilər”. Allah: “Bunlar ölüdür” deyir. Beyni ölmüşdür, ruhu ölmüşdür. Müşrik və münafiq düşüncəlidir, dəlidir, yəni ki dəli olmuşdur, ağlı itmişdir. Biz buna ölü deyirik. Allah ölü deyir. “Nə arxalarını dönüb gedən karlara dəvəti qəbul etdirə bilər”. Müşrikə istədiyin qədər izah et.\nHələ də, müşrikin pis qoxusunu qoxlayar. Donuz kimi müşrikin ardınca gedər. Donuz sürüsünün başı olar ha, arxasından əl çəkməz elə deyil? Nəcis yeyər, o da nəcis yeyər, donuz sürüsü kimidir, elə deyil? Balaları var donuzun, heyvan gedər nəcis yeyər, onlar da onunla birlikdə eyni nəcisi yeyər. Nəcis olduğunu söyləsən də anlamazlar. Nəcisin içinə girmisən deyirsən, alışmış. Burnunu qaldırıb görür ki, ağzı, burnu nəcis olmuşdur, yenə pisliyi etməyə davam edir. Şirkə girmə deyirsən, yenə şirk içindədir. Münafiqlik etmə deyirsən, yenə münafiqlik arxasındadır.\n“Nə də öz azğınlıqları içində”, azğın nə deməkdir?, şirk düşüncəsindədir, azmış deməkdir “kor olanları da, doğru yola gətirə bilmərsən”. Allah: “İstədiyin qədər izah et, onlar doğru yola gəlməzlər” deyir. Allah onlara icazə vermir. “Sən təkcə, Bizim ayələrimizə iman gətirənlərə eşitdirə bilərsən”, yəni Allah: “Quran tələbələrinə, Qurana tabe olanlara, Qurana hörməti olanlara, bunlara eşitdirə bilərsən” deyir. “Belə ki, onlar müsəlmandırlar”. Allah, təkcə Qurana tabe olanlara müsəlman deyir, “belə ki, onlar müsəlmandırlar” deyir. Qurana tabedirsə. Allah: “Qurana tabe deyildirsə, müsəlman deyildir” deyir.